cyanic-selkie/wikianc huggingface dataset:
എഴുതാപ്പുറങ്ങൾ
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഓ എൻ വി- വിദ്യാധരൻ ഗാനങ്ങൾ വർഗ്ഗം:വിദ്യാധരൻ സംഗീതം പകർന്ന ചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ
ജെ.സി. ദാനിയേൽ
മലയാളത്തിലെ ആദ്യത്തെ നിശ്ശബ്ദ ചലച്ചിത്രമായ വിഗതകുമാരന്റെ നിർമാതാവും സംവിധായകനുമായിരുന്നു. ജെ.സി ദാനിയേൽ (English: J. C. Daniel). മലയാള സിനിമയുടെ പിതാവ് എന്നാണ് ഇദ്ദേഹം അറിയപ്പെടുന്നത്. വിഗതകുമാരന്റെ ഛായാഗ്രഹണവും നിർവഹിച്ചത് ദാനിയേലാണ്.
ജീവചരിത്രം
1893 ഏപ്രിൽ 19-ന് അഗസ്തീശ്വരത്ത് ജനിച്ച ദാനിയേൽ നന്നേ ചെറുപ്പത്തിലെ സിനിമയോടും ആയോധന കലകളോടും ആഭിമുഖ്യം പുലർത്തിയിരുന്നു. വിദ്യാഭ്യാസത്തിനുശേഷം ചലച്ചിത്ര സാങ്കേതികവിദ്യ പഠിക്കാൻ മദ്രാസിലേക്ക് പോയ ദാനിയേലിന് അവിടുത്തെ സ്റ്റുഡിയോകളിൽ പ്രവേശിക്കാൻ പോലും അനുമതി ലഭിച്ചില്ല. തുടർന്ന് മുംബൈയിൽ എത്തിയാണ് അദ്ദേഹം ചലച്ചിത്രസംവിധാനം പഠിച്ചത്.
വിഗതകുമാരൻ
മുംബൈയിൽ നിന്നും തിരിച്ചെത്തി തിരുവനന്തപുരത്ത് വിഗതകുമാരന്റെ അണിയറ പ്രവർത്തനങ്ങൾ ആരംഭിച്ചു. നെയ്യാറ്റിൻകരക്കു സമീപം പനച്ചമൂട് എന്ന സ്ഥലത്ത് സ്വന്തമായുണ്ടായിരുന്ന 100 ഏക്കർ സ്ഥലം വിറ്റാണ് അദ്ദേഹം സിനിമക്കു വേണ്ടി പണം സ്വരൂപിച്ചത്. സംസ്ഥാനത്തെ ആദ്യത്തെ സിനിമാ സ്റ്റുഡിയോ ആയ ട്രാവൻകൂർ നാഷണൽ പിക്ചേഴ്സിന് തിരുവനന്തപുരത്ത് അദ്ദേഹം തുടക്കം കുറിച്ചു. നാലു ലക്ഷത്തോളം രൂപ ചെലവിട്ടാണ് ചിത്രം പൂർത്തിയാക്കിയത്. ചിത്രീകരണം പൂർണമായും കേരളത്തിലായിരുന്നു. തിരുവന്തപുരത്ത് പി.എസ്.സി. ഓഫീസിനു സമീപം അഭിഭാഷകനായ നാഗപ്പൻനായരുടെ വസതിയായിരുന്നു പ്രധാന ലൊക്കേഷൻ.
1928 നവംബർ 7 ന് തിരുവനന്തപുരം ക്യാപ്പിറ്റോൾ തിയേറ്ററിലും നാഗർകോവിൽ പയനിയർ തിയേറ്ററിലുമാണ് വിഗതകുമാരൻ ആദ്യമായി പ്രദർശിപ്പിച്ചത്. തിരുവനന്തപുരത്ത് കളിച്ചശേഷം ഫിലിംപെട്ടി ആലപ്പുഴയിൽ കൊണ്ടുവന്നു. ആലപ്പുഴ പൂപ്പള്ളി 'സ്റ്റാർ തിയേറ്ററി'ലാണ് ചിത്രം പ്രദർശിപ്പിച്ചത്. രക്ഷിതാക്കളെ വേർപിരിഞ്ഞ ഒരു കുട്ടിയുടെ ജീവിതമായിരുന്നു കഥാതന്തു. ദാനിയേലിന്റെ മകൻ സുന്ദർ ‍തന്നെയായിരുന്നു ചിത്രത്തിലെ നായകൻ.
ആയോധനകലകളോടുള്ള ദാനിയലിന്റെ ആഭിമുഖ്യം മൂലം ചിത്രത്തിൽ കളരിപ്പയറ്റ് രംഗങ്ങൾ ഏറെയുണ്ടായിരുന്നു. റോസി (രാജമ്മ) എന്ന കീഴാള സ്ത്രീ നായർ സ്ത്രീയായി സിനിമയിൽ അഭിനയിക്കുന്നതറിഞ്ഞു യഥാസ്ഥിതികരായ സവർണർ രോഷാകുലരായി. അങ്ങനെ വിഗതകുമാരന്റെ ആദ്യ പ്രദർശനം തന്നെ അലങ്കോലപ്പെട്ടു. ഇളയമകൻ ഹാരിസ് തന്റെ ആറാം വയസ്സിൽ കളിക്കിടയിൽ ഫിലിം തീയിട്ടു നശിപ്പിച്ചതിനാൽ ചിത്രത്തിന്റെ പ്രിന്റ് ലഭ്യമല്ല.
ശേഷജീവിതം
സംസ്ഥാന സർക്കാർ അവശകലാകാരൻമാർക്കായി 300 രൂപ പെൻഷൻ ആദ്യമായി ഏർപ്പെടുത്തിയപ്പോൾ അപേക്ഷകരുടെ പട്ടികയിൽ ദാനിയേലുമുണ്ടായിരുന്നു. പക്ഷെ സൂക്ഷ്മപരിശോധനയിൽ മലയാളസിനിമയുടെ പിതാവിന്റെ അപേക്ഷ തള്ളപ്പെട്ടു. നിശ്ശബ്ദചിത്രമായതിനാൽ വിഗതകുമാരനെ മലയാളസിനിമയായി പരിഗണിക്കാനാവില്ലെന്നും ദാനിയേലിന്റെ സ്വദേശം അഗസ്തീശ്വരത്തായതിനാൽ അദ്ദേഹത്തിന്റെ മാതൃഭാഷ മലയാളംതന്നെയാണോ എന്നത് സംശയകരമാണെന്നും പരിശോധനാസമിതി വിലയിരുത്തി. വസ്തുതകൾ ബോധിപ്പിക്കാൻ ദാനിയേൽ നടത്തിയ ശ്രമം പരാജയപ്പെട്ടു.
സ്വന്തമായുണ്ടായിരുന്നതെല്ലാം സിനിമക്കു വേണ്ടി നഷ്ടപ്പെടുത്തിയ ദാനിയേൽ 1975ൽ അന്തരിച്ചു. വർഷങ്ങൾക്കുശേഷം അദ്ദേഹത്തിന്റെ വിധവ ജാനറ്റ് ദാനിയേലിന് സർക്കാർ പെൻഷൻ അനുവദിച്ചു.
ജെ.സി. ദാനിയേൽ പുരസ്കാരം
മലയാളചലച്ചിത്ര മേഖലക്ക് സമഗ്രസംഭാവനകൾ നൽകുന്നവർക്കായി സംസ്ഥാന സർക്കാർ 1992-ൽ ജെ.സി. ദാനിയേലിന്റെ പേരിൽ ഒരു ലക്ഷം രൂപയുടെ പുരസ്കാരം ഏർപ്പെടുത്തി. നിർമ്മാണ, വിതരണ മേഖലകളിൽ അരനൂറ്റാണ്ടുകാലം നിറഞ്ഞുനിന്നിരുന്ന ടി.ഇ വാസുദേവനാണ് പ്രഥമ പുരസ്കാരം ലഭിച്ചത്.
കണ്ണികൾ
വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:മലയാളചലച്ചിത്രസംവിധായകർ വർഗ്ഗം:1900-ൽ ജനിച്ചവർ വർഗ്ഗം:ചലച്ചിത്രസംവിധായകർ
വെള്ളാർ നദി
തമിഴ്നാട്ടിലെ ചിത്രി മലനിരകളിൽ നിന്നും ഉത്ഭവിച്ച് കിഴക്കോട്ടൊഴുകുന്ന ഏതാനും ചെറു ജലപ്രവാഹങ്ങൾ ചേർന്ന് ഉണ്ടാകുന്ന ഒരു നദിയാണ് വെള്ളാർ. 850 ദശലക്ഷം ക്യു.മീറ്റർ പ്രതിവർഷം ജലപ്രവാഹമുള്ള ഈ നദിക്ക് 193 കിലോമീറ്റർ നീളമുണ്ട്. സേലം, കടലൂർ എന്നീ പ്രദേശങ്ങളിലൂടെ ഒഴുകി ചിദംബരത്തിനു സമീപം ഈ നദി ബംഗാൾ ഉൾക്കടലിൽ പതിക്കുന്നു. ഗോമുഖി, മണിമുക്താർ എന്നിവ ഈ നദിയുടെ പോഷകനദികളാണ്.
രൂപവിജ്ഞാനം
സ്വനങ്ങൾ ചേർന്നുണ്ടാകുന്ന അർത്ഥപ്രദാനശേഷിയുള്ള ഏറ്റവും ചെറിയ ഭാഷാ ഘടകമാണ് രൂപിമം. രൂപിമങ്ങളെക്കുറിച്ചു പഠിക്കുന്ന ഭാഷാശാസ്ത്രശാഖയാണ് രൂപവിജ്ഞാനം. കാട്ടിൽ എന്ന പദത്തിൽ അർത്ഥപ്രദാനശേഷിയുള്ള രണ്ടു ഘടകങ്ങൾ (രൂപിമങ്ങൾ) ഉണ്ട്. 'കാട്' എന്ന നാമവും അധികരണാർത്ഥദ്യോതകമായ 'ഇൽ' എന്ന പ്രത്യയവും. രൂപിമനിർണയത്തിൽ ആദ്യംവേണ്ടത് സംയോജനഫലമായി പദരൂപങ്ങളായിട്ടുള്ളവയിൽ നിന്ന് അവയിലടങ്ങിയിട്ടുള്ള ചെറിയ രൂപമാത്രകളെ വേർതിരിക്കലാണ്. വിഭക്തികളെയും മറ്റും ഈ രീതിയിൽ വേർതിരിച്ചു കാണിക്കേണ്ടതുണ്ട്. സംബന്ധികാവിഭക്തിയായ ന്റെ, ഉടെ മുതലായവയെ ഒരേ രൂപിമത്തിന്റെ ഉപരൂപങ്ങളായി കാണുന്നു.
സാമാന്യമായി രൂപിമങ്ങളെ സ്വതന്ത്രമെന്നും ആശ്രിതമെന്നും തിരിക്കാം. 'അമ്മ' എന്നത് സ്വതന്ത്രരൂപിമവും 'ഉടെ' എന്നത് ആശ്രിതരൂപിമവുമാണ്. ആശ്രിതരൂപിമത്തെയാണ് പ്രത്യയം എന്നുപറയുന്നത്. പ്രത്യയത്തെ ഏതു രൂപത്തോടാണോ ചേർക്കുന്നത് അതിനെ പ്രകൃതി എന്നു പറയുന്നു. പ്രകൃതിക്ക് മുന്നിൽ വരുന്ന പ്രത്യയത്തെ പുരഃപ്രത്യയം എന്നും, പിന്നിൽ വരുന്നതിനെ പരപ്രത്യയം എന്നും ധാതുവിനിടയിൽ വരുന്നതിനെ മധ്യപ്രത്യയം എന്നും പറയുന്നു.
വർഗ്ഗം:ഭാഷാശാസ്ത്രം
മൊൻമത്പീഡിയ
സ്വതന്ത്രവിജ്ഞാനകോശമായ വിക്കിപീഡിയെയും ദക്ഷിണ വെയിൽസിലെ മൊൻമത് പട്ടണത്തെയും ബന്ധിപ്പിക്കുന്ന സംയുക്ത സംരംഭമാണ് മൊൻമത്പീഡിയ (Monmouthpedia).
ഈ സംരംഭം ക്യു.ആർ. പീഡിയ ക്യു.ആർ. കോഡുകൾ ഉപയോഗിച്ച് സ്മാർട്ട്ഫോണുകൾ മുഖേനെ വിവിധ ഭാഷകളിൽ പ്രധാന സ്ഥലങ്ങൾ, ജീവിതരീതി, സസ്യ-മൃഗജാലങ്ങൾ തുടങ്ങി മൊൻമത്തുമായി ബന്ധപ്പെട്ട വിക്കിപീഡിയ ലേഖനങ്ങൾ ലഭ്യമാക്കുന്നു. 2012 മേയ് 19-ന് ഔദ്യോഗികമായി തുടക്കമിട്ട മൊൻമത്പീഡിയ, മൊൻമത്തിനെ ലോകത്തിലെ 'ആദ്യ വിക്കിപീഡിയ പട്ടണം' എന്ന വിശേഷണത്തിനർഹമാക്കി.
അവലംബം
വർഗ്ഗം:വേൽസ് വർഗ്ഗം:വിക്കിപീഡിയ
വൈപ്പാർ നദി
തമിഴ്നാട്ടിലെ ഒരു നദിയാണ് വൈപ്പാർ. ശ്രീവള്ളിപ്പുത്തൂർ, രാജപാളയം എന്നീ പട്ടണങ്ങൾക്ക് പടിഞ്ഞാറു സ്ഥിതിചെയ്യുന്ന മലകളിൽ നിന്നും ഉത്ഭവിക്കുന്ന മൂന്നു പ്രധാന ഒഴുക്കുകൾ ചേർന്നുണ്ടാകുന്ന നദിയാണിത്. സേത്തൂർ പട്ടണത്തിനു സമീപത്തു കൂടി തെക്കോട്ടൊഴുകി മാന്നാർ ഉൾക്കടലിൽ ഈ നദി ചേരുന്നു. 130 കിലോമീറ്റർ നീളമുള്ള ഈ നദിയിൽ പ്രതിവർഷം ശരാശരി 530 ദശലക്ഷം ക്യു.മീറ്റർ ജലപ്രവാഹം ഉണ്ടാകുന്നു.
വർഗ്ഗം:തമിഴ്‌നാട്ടിലെ നദികൾ
സിഡ്നി ലൂമെറ്റ്
ഒരു അമേരിക്കൻ ചലച്ചിത്രസം‌വിധായകനും തിരക്കഥാകൃത്തും നിർമ്മാതാവുമാണ്‌ സിഡ്നി ലൂമെറ്റ് (1924 ജൂൺ 25 – 2011 ഏപ്രിൽ 11). 12 ആന്ഗ്രി മെൻ (1957), മർഡർ ഓൺ ദി ഓറിയന്റ് എക്സ്പ്രസ് (1974), ഡോഗ് ഡേ ആഫ്റ്റർനൂൺ (1975), നെറ്റ്‌വർക്ക് (1976), ദ വെർഡിക്ട് (1982) തുടങ്ങിയവയാണ്‌ അദ്ദേഹത്തിന്റെ പ്രധാന ചലച്ചിത്രങ്ങൾ. അൻപതോളം ചിത്രങ്ങൾ സംവിധാനം ചെയ്ത അദ്ദേഹത്തിന്റെ നിരവധി ചിത്രങ്ങൾ ഓസ്കാർ പുരസ്കാരങ്ങളും നാമനിർദ്ദേശങ്ങളും കരസ്ഥമാക്കി. മികച്ച സംവിധായകനുള്ള അക്കാദമി പുരസ്കാരത്തിനു നാലു തവണ നാമനിർദ്ദേശം ചെയ്യപ്പെട്ടു.
അവലംബം
വർഗ്ഗം:1924-ൽ ജനിച്ചവർ വർഗ്ഗം:2011-ൽ മരിച്ചവർ വർഗ്ഗം:ഏപ്രിൽ 11-ന് മരിച്ചവർ വർഗ്ഗം:ഹോളിവുഡ് ചലച്ചിത്ര നിർമ്മാതാക്കൾ വർഗ്ഗം:ഹോളിവുഡ് ചലച്ചിത്ര തിരക്കഥാകൃത്തുക്കൾ വർഗ്ഗം:ഹോളിവുഡ് ചലച്ചിത്ര സംവിധായകർ
വിശുദ്ധ ഗീവർഗീസ്
ക്രി.വ. മൂന്നാം നൂറ്റാണ്ടിൽ (275/281 – 23 ഏപ്രിൽ 303) ജീവിച്ചിരുന്നതായി കരുതപ്പെടുന്ന ഒരു ക്രിസ്തീയ വിശുദ്ധനും രക്തസാക്ഷിയുമാണ് വിശുദ്ധ ഗീവർഗീസ് (Saint George). പല ക്രിസ്തീയസഭാവിഭാഗങ്ങളിലേയും പാരമ്പരാഗത വിശ്വാസം അനുസരിച്ച് പലസ്തീനായിൽ നിന്നുള്ള ഒരു റോമൻ പടയാളിയായിരുന്ന അദ്ദേഹം ഡയോക്ലീഷൻ ചക്രവർത്തിയുടെ അംഗരക്ഷകസേനയിലെ അംഗവും സൈനിക പുരോഹിതനുമായിരുന്നു. പുണ്യവാളചരിതങ്ങൾ അനുസരിച്ച് കത്തോലിക്കാ സഭ, പൗരസ്ത്യ ഓർത്തഡോക്സ് സഭകൾ, ഓറിയന്റൽ ഓർത്തഡോക്സ് സഭകൾ, ആംഗ്ലിക്കൻ സഭ എന്നിവയുൾപ്പെടെയുള്ള ക്രിസ്തീയവിഭാഗങ്ങളിൽ ഏറ്റവുമധികം വണങ്ങപ്പെടുന്ന വിശുദ്ധന്മാരിൽ ഒരാളാണ് ഇദ്ദേഹം. വ്യാളിയുമായി യുദ്ധം ചെയ്യുന്നതായി ചിത്രീകരിക്കുന്ന കഥ, ഈ വിശുദ്ധന്റെ വ്യാപകമായ യശസിന്റെ ഉല്പത്തിയേയും നിലനില്പിനേയും ഏറെ സ്വാധീനിച്ചിട്ടിട്ടുണ്ട്. "വിശുദ്ധസഹായകർ" എന്നറിയപ്പെടുന്ന 14 ദിവ്യാത്മാക്കളിൽ ഒരാൾ കൂടിയായ ഇദ്ദേഹം സൈനികവിശുദ്ധന്മാരിൽ ഏറ്റവും പ്രധാനിയാണ്. മരണദിനമായി കരുതപ്പെടുന്ന ഏപ്രിൽ 23-നാണ് ഗീവർഗീസിന്റെ തിരുനാൾ ആഘോഷിക്കാറുള്ളത്. – ലോകമൊട്ടാകെ ഒട്ടേറെ നാടുകളുടെ മദ്ധ്യസ്ഥനാണ് ഈ വിശുദ്ധൻ: സ്പെയിനിലെ അരഗോൺ, കറ്റലോണിയ പ്രദേശങ്ങൾ, ഇംഗ്ലണ്ട്, എത്യോപ്യ, ജോർജിയ, ഗ്രീസ്, ഇന്ത്യ, ഇറാക്ക്, ലിത്വാനിയ, പലസ്തീനിയ, പോർത്തുഗൽ, സെർബിയ, റഷ്യ, എന്നീ നാടുകളും, ജെനോവ, അമേർസ്ഫൂർട്ട്, ബെയ്റൂട്ട്, മോസ്കോ, ജുബ്ലിയാനാ എന്നിവയുൾപ്പെടെ ഒട്ടേറെ നഗരങ്ങളും അദ്ദേഹത്തിന്റെ മദ്ധ്യസ്ഥതയിൽ പെടുന്നു. ഇതിനു പുറമേ, ഒട്ടേറെ തൊഴിലുകളുടേയും, വിവിധതരം രോഗാവസ്ഥകളിലുള്ളവരുടേയും മദ്ധ്യസ്ഥനായും ഇദ്ദേഹം കണക്കാക്കപ്പെടുന്നു.
കേരളത്തിൽ പുരാതനകാലം മുതൽ ഏറെ വണങ്ങപ്പെടുന്ന ഒരു വിശുദ്ധനാണ് ഇദ്ദേഹം. ഗീവർഗീസിന്റെ പേരിലുള്ള അനേകം ദേവാലയങ്ങൾ കേരളത്തിലുണ്ട്. ഇടപ്പള്ളി, പുതുപ്പള്ളി, ചന്ദനപ്പള്ളി, എടത്വാ, മൈലപ്രാ, പൊന്നമ്പി, അറത്തിൽ, അങ്കമാലി, കടമറ്റം,  അരുവിത്തുറ മുതലായ സ്ഥലങ്ങളിൽ ഇദ്ദേഹത്തിന്റെ പേരിലുള്ള ദേവാലയങ്ങളും തിരുനാളുകളും ഏറെ പ്രശസ്തി നേടിയിട്ടുണ്ട്. പുതുപ്പളളി ഓർത്തഡോക്സ്  വലിയപള്ളിയിലെ പെരുന്നാൾ വെച്ചൂട്ടും, ഹൈന്ദവ - ബൗദ്ധ - ക്രൈസ്‌തവ   സംസ്കാരങ്ങളുടെ സംഗമഭൂമിയായ  ചന്ദനപ്പള്ളി ഓർത്തഡോക്സ് വലിയപള്ളിപ്പെരുന്നാൾ  ചെമ്പെടുപ്പും റാസയും ഏറെ പ്രസിദ്ധമാണ്.
അവലംബം
വർഗ്ഗം:ക്രൈസ്തവസഭയിലെ വിശുദ്ധർ വർഗ്ഗം:പതിനാല് വിശുദ്ധ സഹായികൾ
കാതറീൻ
ക്രൈസ്തവസഭയിലെ ഒരു വിശുദ്ധയാണ് കാതറീൻ (1332– 24 മാർച്ച് 1381).
ജീവിതരേഖ
1331-ൽ (അല്ലെങ്കിൽ 1332) നെരീസിയായിലെ രാജകുമാരന്റെയും സ്വീഡനിലെ വിശുദ്ധ ബ്രിജീത്തിന്റെയും മകളായി സ്വീഡനിൽ ജനിച്ചു. ചെറുപ്പത്തിലെ തന്നെ ആത്മീയകാര്യങ്ങളിലും ഭക്ത്യാനുഷ്‌ഠാനങ്ങളിലും ശ്രദ്ധയുള്ളവളായിരുന്നു കാതറീൻ. ഏഴാമതു വയസിൽ കാതറീൻ റിസ്‌ബർഗിലെ കോൺവെന്റിൽ ചേരുകയും അവിടുത്തെ സന്യാസിനികളുടെ കീഴിൽ ആത്മീയകാര്യങ്ങൾ പഠിക്കുകയും ചെയ്തു.
തന്റെ പിതാവിന്റെ പ്രേരണയാൽ വിവാഹിതയായെങ്കിലും കന്യകാത്വത്തി ലും വിശുദ്ധിയിലും കാരുണ്യപ്രവൃത്തികളിലുമാണ് കാതറിൻ ജീവിതം നയിച്ചത്‌. തുടർന്ന് പിതാവിന്റെ മരണശേഷം അമ്മയോടൊപ്പം റോമിലെ തീർത്ഥാടനകേന്ദ്രങ്ങളും കല്ലറകളും കാതറിൻ സന്ദർശിക്കുകയുണ്ടായി. പിന്നീട് ഭർത്താവിന്റെ മരണശേഷം ധാരാളം വിവാഹാലോചനകൾ വരികയും കാതറീൻ അവയെല്ലാം ഒഴിവാക്കുകയും ചെയ്തു. തന്റെ മരണം വരെ അവർ കന്യകാത്വത്തിലും വ്രതങ്ങളിലും അനുസരിച്ചു മാത്രമാണ് ജീവിച്ചത്. 1373 ൽ അമ്മയുടെ മരണത്തോടെ ഭൗതികാവശിഷ്‌ടങ്ങൾ സംസ്‌കരിക്കുന്നതിന്‌ വേണ്ടി കാതറിൻ സ്വീഡനിലേക്ക്‌ മടങ്ങിയെത്തി. തുടർന്ന് വാട്‌സാനിലെ ആശ്രമത്തിൽ അവർ അംഗമായി ചേർന്നു. 1381 മാർച്ച്‌ 24 ന്‌ സ്വീഡനിൽ വെച്ച് അന്തരിച്ചു.
അവലംബം
വർഗ്ഗം:1332-ൽ ജനിച്ചവർ വർഗ്ഗം: 1381-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മാർച്ച് 24-ന് മരിച്ചവർ
വർഗ്ഗം: കത്തോലിക്കാസഭയിലെ വിശുദ്ധർ
ലോക പുഞ്ചിരി ദിനം
ലോകമെങ്ങും പ്രചാരത്തിലുള്ള പുഞ്ചിരി മുഖത്തിന്റെ സൃഷ്ട്ടവ് പ്രശസ്ത  ചിത്രകാരൻ ഹാർവി ബാളാണ്. ഒരു ഇൻഷുറൻസ് കമ്പനിക്കു വെറും 45 ഡോളർ പ്രതിഫലം വാങ്ങിയാണ് ഈ ചിത്രം നൽകിയത്. 1999 ല് അദ്ദേഹം ആണ് ലോക പുഞ്ചിര ദിനം എന്ന ആശയം മുന്നോട്ടു വച്ചതു. 2001 ഏപ്രിൽ 12-നു ഹാർവി ബാൾ അന്തരിച്ചു. അദ്ദേഹത്തിന്റെ ഒർമ നിലനിറുത്തുന്നതിലേക്കായി "ഹാർവി ബാൾ വേൾഡ് സ്മൈൽ ഫവ്ണ്ടാഷൻ"രൂപീകരിക്കപ്പെട്ടു.
ഹന കാതറീൻ മുള്ളൻസ്
ഹന കാതറീൻ മുള്ളൻസ് (1ജൂലൈ 1826- 21നവമ്പർ 1861) ക്രിസ്തുമത പ്രചാരകയും സാമൂഹ്യപ്രവർത്തകയും എഴുത്തുകാരിയുമായിരുന്നു . ബംഗാളി ഭാഷയിലെ ആദ്യത്തെ നോവലാണെന്ന്  കരുതപ്പെടുന്ന ഫുല്മണിയുടേയും കരുണയുടേയും കഥ  രചിച്ചത്  ഹനാ കാതറിൻ മുലെൻസ് ആണ് .  1852-ൽ കൽക്കട്ടയിൽ ആണ് ഈ ക്യതി  പ്രസിദ്ധപ്പെടുത്തിയത്.
ജീവിതരേഖ
വിവാഹശേഷം ഹന മതപ്രവർത്തനങ്ങൾ തുടർന്നു. ബാലികമാർക്കായി  വിദ്യാലയങ്ങൾ നടത്താൻ ഹന മുൻകൈ എടുത്തു. ഹനയുടെ മരണം പെട്ടെന്നായിരുന്നു. കുടുംബസമേതം ലണ്ടനിലേക്ക് പോകാനിരിക്കെ വയറ്റുവേദന കാരണം വൈദ്യസഹായം തേടി. രണ്ടു ദിവസത്തിനകം മരിക്കുകയും ചെയ്തു. കുടൽഭിത്തിയിൽ തുളകൾ വീണതാണ് കാരണമെന്നു പറയുന്നു.
ഫൂൽമണിയുടേയും കരുണയുടേയും കഥ
298 പേജുകളിലായി പത്തു അധ്യായങ്ങളുമുള്ള  ഈ നോവൽ ക്രിസ്തുമതം സ്വീകരിച്ച ഗ്രാമീണ ഹിന്ദു കുടുംബങ്ങളെക്കുറിച്ചുള്ളതാണ്. മതപരിവർത്തനം കൊണ്ടുള്ള നേട്ടങ്ങളെക്കുറിച്ചും പറയുന്നുണ്ട്. 1852-ൽ കൊൽക്കത്തയിലെ ക്രിസ്ത്യൻ ട്രസ്റ്റ് അൻഡ് ബുക് സൊസൈറ്റി എന്ന സംഘടനയാണ്  പുസ്തകം പ്രസിദ്ധീകരിച്ചത്. മൂവായിരം കോപികൾ അച്ചടിച്ചതായും പുറംചട്ടയിൽ പറയുന്നുണ്ട്.
മറ്റു കൃതികൾ
പ്രസന്നയും കാമിനിയും എന്ന കൃതിയുടെ ഏഴു അധ്യായങ്ങളെ ഹനക്ക് എഴുതിത്തീർക്കാനായുള്ളു.ശേഷം പൂർത്തികരിച്ചത് കുടുംബാംഗങ്ങളായിരുന്നുവെന്ന് മുഖവുരയിൽ പറയുന്നു. ഈ കൃതിയുടെ പരിഭാഷ മറ്റു പേരുകളിലും പ്രസിദ്ധികരിക്കപ്പെട്ടിട്ടുണ്ട്,  ,
അവലംബം
വർഗ്ഗം:ബംഗാളി സാഹിത്യകാരന്മാർ വർഗ്ഗം:1826-ൽ ജനിച്ചവർ വർഗ്ഗം:1861-ൽ മരിച്ചവർ
ശ്രീലങ്കൻ രൂപ
താരതമ്യം
ഒരു ശ്രീലങ്കൻ രൂപ=0.47 ഇന്ത്യൻ രൂപ
ചരിത്രം
1825 വരെ ഇവിടെ പ്രചാരത്തിലിരുന്നത് സിലോണീസ് റിക്സ്ഡോളര് ‍ആയിരുന്നു. ഇതിനുശേഷം 1836-ൽ ഇന്ത്യൻ രൂപ ശ്രീലങ്കയിലെ നാണയമാക്കുന്നതുവരെ, ഔദ്യോഗിക നാണയം ബ്രിട്ടീഷ് പൗണ്ട് ആയിരുന്നു.
ജിർകടങ്
ചരിത്രം
30,000 മുതൽ 300,000 വർഷങ്ങൾക്കുമുമ്പ് തന്നെ ഇൻഡിജീനസ് ജനങ്ങൾ ആണ് ഇവിടത്തെപൂർവ്വികർ.
വിദ്യാഭ്യാസം
ആന്തമാൻ നിക്കോബാർ ദ്വീപുകളെ (86.63 %) അപേക്ഷിച്ച് ജിർകടങ് (0.00 %) വിദ്യാഭ്യാസത്തിൽ വളരെ പിന്നോക്കമാണ്. ഇന്ത്യയുടെ പഞ്ചായത്തി രാജ് നിയമം അനുസരിച്ച് ഗ്രാമവാസികൾ ഭരണത്തിനായി സർപഞ്ചിനെ തെരഞ്ഞെടുക്കുന്നു.അവിടെ സ്ക്കൂളുകളോ ആശുപത്രികളോ പ്രവർത്തിക്കുന്നില്ല.
ചുറ്റുപാടുകൾ
ജിർകടങ് ഉഷ്ണമേഖലാ പ്രദേശമാണ്.ഈ പ്രദേശത്തിൽ ധാരാളം വൃക്ഷങ്ങളും കടൽജീവികളും കാണപ്പെടുന്നു. 37.9 ഹെക്ടർ ആണ് ഗ്രാമവിസ്തീർണ്ണം. ജിർകടങിൽ നിന്ന് 50 കിലോമീറ്റർ ദൂരത്തിൽ പോർട്ട് ബ്ലെയർ സ്ഥിതിചെയ്യുന്നു. ഇന്ത്യൻ കോസ്റ്റ് ഗാർഡിന്റെയും ഇന്ത്യൻ നാവികസേനയുടേയും താവളങ്ങൾ ഇവിടെ ഉണ്ട്. ഡിഫെൻസ് ഐലൻഡ് വന്യജീവി സങ്കേതം ഈ ഭാഗത്ത് സ്ഥിതിചെയ്യുന്നുണ്ട്.
അവലംബം
വർഗ്ഗം:ആന്തമാൻ നിക്കോബാർ ദ്വീപുകളിലെ ഗ്രാമങ്ങൾ
കെ.എച്ച്. അലിക്കുഞ്ഞി
ഇന്ത്യയിലെ ആധുനിക മത്സ്യ കൃഷിയുടെ പിതാവ് എന്നറിയപ്പെടുന്ന ഒരു മത്സ്യഗവേഷണ വിദഗ്ദ്ധനായിരുന്നു '''ഡോ. കെ.എച്ച്. അലിക്കുഞ്ഞി'''. കേരള സംസ്ഥാന ഫിഷറീസ് ഉപദേഷ്ടാവായിരുന്ന അലിക്കുഞ്ഞി ഇന്ത്യൻ അക്കാദമി ഓഫ് സയൻസിലെ (ഡൽഹി) ആജീവനാന്ത അംഗമായിരുന്നു. 2010 സെപ്റ്റംബർ 26 ന് 93-ആം വയസ്സിൽ നിര്യാതനായി.
ജീവിതരേഖ
തൃശൂർ ജില്ലയിലെ കൊടുങ്ങല്ലൂരിനടുത്ത ഏറിയാട് സ്വദേശിയാണ് അലിക്കുഞ്ഞി. മദ്രാസ് സർ‌വകലാശാലയിൽ നിന്ന് ബിരുദാനന്തര ബിരുദം നേടി. എറണാംകുളം മഹാരാജാസ് കോളേജിൽ അസിസ്റ്റന്റ് പ്രൊഫസറായി ഔദ്യോഗിക ജീവിതം ആരംഭിച്ചു. ഇന്ത്യയിലെ ആദ്യത്തെ ഫിഷറീസ് ഡീംഡ് സർ‌വകലാശാല അലിക്കുഞ്ഞിയുടെ ശ്രമഫലമായാണ് മുംബൈയിൽ നിലവിൽ വന്നത്. സംസ്ഥാന ഫിഷറീസ് ഉപദേഷ്ടാവായിരിക്കുമ്പോൾ ആണ് കേരളത്തിലെ ആദ്യ ചെമ്മീൻ‌കുഞ്ഞ് ഉല്പാദനം കേന്ദ്രം കൊടുങ്ങല്ലൂർ അഴിക്കോട് ആരംഭിക്കുന്നത്. ഭാര്യ:അസ്മ. നാലുമക്കൾ
അവലംബം
വർഗ്ഗം:മത്സ്യഗവേഷകർ വർഗ്ഗം:തൃശ്ശൂർ ജില്ലയിൽ ജനിച്ചവർ
താമരൈ
ഒരു തമിഴ് കവയിത്രിയും ചലച്ചിത്രഗാന രചയിതാവും എഴുത്തുകാരിയും പത്രപ്രവർത്തകയുമാണ് താമരൈ. തമിഴിൽ മാത്രം ഗാനങ്ങൾ എഴുതുന്നതിലൂടെ ഇവർ കൂടുതൽ ശ്രദ്ധിക്കപ്പെട്ടു. പലപ്പോഴും ശുദ്ധതമിഴ് ഗാനങ്ങളാണ് താമരൈയുടേത്. ഉന്നിടെത്തിൽ എന്നെകൊടുത്തേൻ എന്ന ചിത്രത്തിലെ മല്ലിക പൂവേ എന്ന ഗാനവും മിന്നലെ എന്ന ചിത്രത്തിലെ വസീഗര എന്ന ഗാനവും താമരൈയ്ക്ക് വഴിത്തിരിവായി. പാർത്ത മുതൽ നാളെ...,നെഞ്ചുക്കുൾ പെയ്തിടും മാമഴൈ..., കൺകൾ ഇരണ്ടാൽ.... തുടങ്ങിയ ഇവരുടെ മറ്റു പ്രശസ്ത ഗാനങ്ങളാണ്.
കുടുംബം
എഴുത്തുകാരനും തമിഴ് ദേശീയ വിടുതലൈ ഇയക്കം രാഷ്ട്രീയ പ്രവർത്തകനുമായ ത്യാഗു ആണ് ഭർത്താവ്. മകൻ സമരൻ. തന്നെയും മകനെയും ഉപേക്ഷിച്ചുപോയ ഭർത്താവ് ത്യാഗു പരസ്യമായി മാപ്പ് പറയണമെന്നും ത്യാഗുവിന്റെ കഴിഞ്ഞ 20 വർഷത്തെ പൊതുജീവിതം അന്വേഷിക്കണമെന്നുമാവശ്യപ്പെട്ട് 2015 ൽ താമര മൂന്ന് ദിവസം വള്ളുവർകോട്ടത്ത് സമരം നടത്തി.
അവലംബം
വർഗ്ഗം:തമിഴ്‌ചലച്ചിത്രഗാനരചയിതാക്കൾ വർഗ്ഗം:തമിഴ് കവികൾ വർഗ്ഗം:1965-ൽ ജനിച്ചവർ വർഗ്ഗം:കോയമ്പത്തൂരിൽ നിന്നുള്ളവർ
ബോട്ടുലിസം
ക്ലോസ്ട്രീഡിയം ബോട്ടുലിനം എന്ന ബാക്റ്റീരിയ ഉൽപ്പാദിപ്പിക്കുന്ന ബോട്ടുലിനം എന്ന വിഷപദാർത്ഥമുണ്ടാക്കുന്ന മാരകമായ രോഗമാണ് ബോട്ടുലിസം (Botulism). ബലഹീനത, കാഴ്ച മങ്ങൽ, ക്ഷീണം, സംസാരിക്കുന്നതിൽ ബുദ്ധിമുട്ട് എന്നീ ലക്ഷണങ്ങളോടെയാണ് രോഗം ആരംഭിക്കുന്നത്. ഇത് പിന്നീട് കൈകൾ, നെഞ്ചിലെ പേശികൾ, കാലുകൾ എന്നിവയുടെ ബലഹീനതയ്ക്ക് കാരണമാകാം. ഛർദ്ദി, അടിവയറ്റിലെ വീക്കം, വയറിളക്കം എന്നിവയും ഉണ്ടാകാം. ഈ രോഗം സാധാരണയായി ബോധത്തെ ബാധിക്കുകയോ പനി ഉണ്ടാക്കുകയോ ചെയ്യുന്നില്ല.
ബോട്ടുലിസം പല തരത്തിൽ ബാധിക്കാം. ഇതിന് കാരണമാകുന്ന ബാക്ടീരിയയുടെ സ്പോറുകൾ മണ്ണിലും വെള്ളത്തിലും സാധാരണമാണ്. കുറഞ്ഞ ഓക്സിജൻ അളവിലും പ്രത്യേക താപനിലയിലും എത്തുമ്പോൾ അവ ബോട്ടുലിനം ടോക്സിൻ ഉത്പാദിപ്പിക്കുന്നു. വിഷവസ്തു അടങ്ങിയ ഭക്ഷണം കഴിക്കുമ്പോഴാണ് ഭക്ഷ്യജന്യ ബോട്ടുലിസം സംഭവിക്കുന്നത്. മനുഷ്യരിലെ കുടലിൽ ബാക്ടീരിയ വികസിക്കുകയും വിഷവസ്തു പുറത്തുവിടുകയും ചെയ്യുമ്പോൾ ശിശുബോട്ടുലിസം സംഭവിക്കുന്നു. ആറുമാസത്തിൽ താഴെയുള്ള കുട്ടികളിൽ ഇത് കൂടുതലായി സംഭവിക്കുന്നു, കാരണം ആ സമയത്തിനുശേഷം സംരക്ഷണ സംവിധാനങ്ങൾ വികസിക്കുന്നു. മയക്കുമരുന്ന് കുത്തിവയ്ക്കുന്നവരിലാണ് 'മുറിവ് ബോട്ടുലിസം' കൂടുതലായി കാണപ്പെടുന്നത്. ഈ സാഹചര്യത്തിൽ, രോഗകാരി മുറിവിലേക്ക് പ്രവേശിക്കുന്നു, ഓക്സിജന്റെ അഭാവത്തിൽ വിഷവസ്തു പുറത്തുവിടുന്നു. ഇത് ആളുകൾക്കിടയിൽ നേരിട്ട് പകരുന്നില്ല. സംശയാസ്‌പദമായ വ്യക്തിയിൽ വിഷവസ്തുക്കളോ ബാക്ടീരിയകളോ കണ്ടെത്തി രോഗനിർണയം സ്ഥിരീകരിക്കാം.
ശരിയായ ഭക്ഷണം തയ്യാറാക്കുന്നതിലൂടെ ബോട്ടുലിസം പ്രതിരോധിക്കാം. വിഷവസ്തു 85 °C ൽ കൂടുതൽ ചൂടാക്കി നശിപ്പിക്കാം. തേനിൽ ബാക്ടീരിയയുടെ സ്പോറുകൾ അടങ്ങിയിരിക്കാം, ഇക്കാരണത്താൽ 12 മാസത്തിൽ താഴെയുള്ള കുട്ടികൾക്ക് തേൻ നൽകരുത്. ഒരു ആന്റിടോക്സിൻ ഉപയോഗിച്ചാണ് ചികിത്സ. സ്വന്തമായി ശ്വസിക്കാനുള്ള കഴിവ് നഷ്ടപ്പെടുന്നവരിൽ, മെക്കാനിക്കൽ വെന്റിലേഷൻ മാസങ്ങളോളം ആവശ്യമായി വന്നേക്കാം. മുറിവ് ബോട്ടുലിസത്തിന് ആൻറിബയോട്ടിക്കുകൾ ഉപയോഗിക്കാം. 5 മുതൽ 10% ആളുകളിൽ മരണം സംഭവിക്കുന്നു. ബോട്ടുലിസം മറ്റ് പല മൃഗങ്ങളെയും ബാധിക്കുന്നു. ലാറ്റിൻ ഭാഷയിൽ നിന്നുള്ള സോസേജ് എന്ന അർത്ഥമുള്ള ബോട്ടുലസ് എന്ന പദത്തിൽ നിന്നാണ് ബോട്ടുലിൻ എന്ന വാക്കുണ്ടായത്. ബോട്ടുലിസത്തിന്റെ ആദ്യകാല വിവരണങ്ങൾ ജർമ്മനിയിൽ നിന്നും 1793 കാലത്തേത്പോലും കണ്ടെത്തിയിട്ടുണ്ട്.
അടയാളങ്ങളും ലക്ഷണങ്ങളും
ശിരോനാഡികൾ നിയന്ത്രിക്കുന്ന പേശികളിലാണ് ബോട്ടുലിസത്തിന്റെ പേശി ബലഹീനത ആരംഭിക്കുന്നത്. കണ്ണിന്റെ ചലനങ്ങൾ, മുഖത്തെ പേശികൾ, ചവയ്ക്കൽ, വിഴുങ്ങൽ എന്നിവ നിയന്ത്രിക്കുന്ന പേശികൾ ബലഹീനമാകുന്നതിനാൽ,  ദ്വിനേത്രദർശനം‍‍ ഇല്ലാതെയാവുക, രണ്ട് കൺപോളകളും തൂങ്ങുക, മുഖഭാവം നഷ്ടപ്പെടുക, വിഴുങ്ങൽ പ്രശ്നങ്ങൾ എന്നിവ ഉണ്ടാകാം. പേശികളെ ബാധിക്കുന്നതിനൊപ്പം, ഇത് നാഡീവ്യവസ്ഥയിലും തടസ്സമുണ്ടാക്കാം. വരണ്ട വായയും തൊണ്ടയും (ഉമിനീർ ഉൽ‌പാദനം കുറയുന്നത് കാരണം), പോസ്റ്റുറൽ ഹൈപ്പോടെൻഷൻ (നിൽക്കുമ്പോൾ രക്തസമ്മർദ്ദം കുറയുന്നു), പെരിസ്റ്റാൾസിസ് തടയപ്പെടുന്നതിനാൽ മലബന്ധം എന്നിവ അനുഭവപ്പെടുന്നു. ചില വിഷവസ്തുക്കൾ (ബി, ഇ) ഓക്കാനം, ഛർദ്ദി, എന്നിവയും സംസാരിക്കാനുള്ള ബുദ്ധിമുട്ടും ഉണ്ടാക്കുന്നു. ബലഹീനത പിന്നീട് കൈകളിലേക്കും (തോളിൽ തുടങ്ങി കൈത്തണ്ടയിലേക്കും) കാലുകളിലേക്കും (തുടകളിൽ നിന്ന് കാലുകളിലേക്കും) വ്യാപിക്കുന്നു.
ലഘുചിത്രം| ബോട്ടുലിസമുള്ള ഒരു ശിശു- ഉറങ്ങുകയോ മയങ്ങുകയോ ചെയ്തില്ലെങ്കിലും, കണ്ണുതുറക്കാനോ അനങ്ങാനോ കഴിയില്ല. ശിശുബോട്ടുലിസം ( ഫ്ലോപ്പി ബേബി സിൻഡ്രോം എന്നും അറിയപ്പെടുന്നു) ആദ്യമായി നിർണ്ണയിക്കപ്പെട്ടത് 1976 ലാണ്. ഇത് യുണൈറ്റഡ് സ്റ്റേറ്റ്സിലെ ബോട്ടുലിസത്തിന്റെ ഏറ്റവും സാധാരണമായ രൂപമാണ്. ജീവിതത്തിന്റെ ആദ്യ വർഷത്തിൽ തന്നെ ശിശുക്കൾ ബോട്ടുലിസത്തിന് ഇരയാകുന്നു. 90 ശതമാനത്തിലധികം കേസുകളും ആറ് മാസത്തിൽ താഴെയുള്ള ശിശുക്കളിൽ സംഭവിക്കുന്നു.
ബോട്ടുലിസം, ശ്വസന തകരാറുമൂലം മരണത്തിന് കാരണമാകും. എന്നിരുന്നാലും, കഴിഞ്ഞ 50 വർഷങ്ങളിൽ, മെച്ചപ്പെട്ട പിന്തുണാ പരിചരണം മൂലം മരിക്കുന്ന ബോട്ടുലിസം രോഗികളുടെ അനുപാതം ഏകദേശം 50% ൽ നിന്ന് 7% ആയി കുറഞ്ഞു. കഠിനമായ ബോട്ടുലിസമുള്ള ഒരു രോഗിക്ക് മെക്കാനിക്കൽ വെന്റിലേഷനും ( വെന്റിലേറ്ററിലൂടെ ശ്വസന പിന്തുണയും) തീവ്രമായ മെഡിക്കൽ, നഴ്സിംഗ് പരിചരണവും ആവശ്യമായി വന്നേക്കാം. ആശുപത്രി വിട്ട ശേഷം വ്യക്തിക്ക് പുനരധിവാസ തെറാപ്പി ആവശ്യമായി വന്നേക്കാം.
കാരണം
ലഘുചിത്രം| ക്ലോസ്ട്രിഡിയം ബോട്ടുലിനം ബാക്ടീരിയയുടെ ഫോട്ടോമിഗ്രാഫ്. അറിയപ്പെടുന്ന ഏറ്റവും ശക്തമായ വിഷവസ്തുക്കളിൽ ഒന്നാണ് ബോട്ടുലിനം ടോക്സിൻ : ശ്വസിക്കുമ്പോൾ ഒരു മൈക്രോഗ്രാം പോലും മനുഷ്യർക്ക് മാരകമാണ്. സോമാറ്റിക് നാഡീവ്യവസ്ഥയിലെ ന്യൂറോ മസ്കുലർ ജംഗ്ഷനുകളുടെ പ്രിസൈനാപ്റ്റിക് മെംബറേനിൽ നിന്ന് എക്‌സിറ്റേറ്ററി ന്യൂറോ ട്രാൻസ്മിറ്റർ അസറ്റൈൽകോളിൻ പുറത്തുവിടുന്നത് തടയുന്നതിലൂടെ നാഡികളുടെ പ്രവർത്തനം ( ന്യൂറോമസ്കുലർ ഉപരോധം ) തടസ്സപ്പെടുത്തുന്നു. ഇത് പക്ഷാഘാതത്തിന് കാരണമാകുന്നു. തീവ്രമായ ബോട്ടുലിസം, നെഞ്ചിലെ പേശികളെ തളർത്തുന്നതിലൂടെ ശ്വസന തകരാറിന് കാരണമാകും; ഇത് ശ്വസന തടസ്സമുണ്ടാക്കുന്നു. കൂടാതെ, മസ്കറിനിക് നാഡി സിനാപ്സുകളുടെ പ്രിസൈനാപ്റ്റിക് മെംബ്രണുകളിൽ നിന്നുള്ള അസറ്റൈൽകോളിൻ റിലീസ് തടയുന്നു.
എല്ലാ സാഹചര്യങ്ങളിലും, അസുഖം ഉണ്ടാകുന്നത് വായുരഹിതമായ അവസ്ഥയിൽ ക്ലോസ്ട്രീഡിയം ബോട്ടുലിനം ഉൽ‌പാദിപ്പിക്കുന്ന ബോട്ടുലിനം ടോക്സിൻ ആണ്, അല്ലാതെ ബാക്ടീരിയയല്ല.
കുടലിന്റെ കോളനിവൽക്കരണം
പാശ്ചാത്യ രാജ്യങ്ങളിലെ ഏറ്റവും സാധാരണമായ രൂപം ശിശുബോട്ടുലിസമാണ്. ജീവിതത്തിന്റെ ആദ്യഘട്ടത്തിൽ ചെറുകുടലിൽ ബാക്ടീരിയയുമായി കോളനിവത്കരിക്കപ്പെട്ട ശിശുക്കളിലാണ് ഇത് സംഭവിക്കുന്നത്. ബാക്ടീരിയ പിന്നീട് വിഷവസ്തു ഉൽ‌പാദിപ്പിക്കുന്നു, ഇത് രക്തത്തിലേക്ക് ആഗിരണം ചെയ്യപ്പെടുന്നു. ജീവിതത്തിന്റെ ആദ്യ വർഷത്തിൽ തേൻ കഴിക്കുന്നത് ശിശു ബോട്ടുലിസത്തിനുള്ള അപകട ഘടകമാണെന്ന് തിരിച്ചറിഞ്ഞു; ഇത് എല്ലാ കേസുകളിലും അഞ്ചിലൊന്ന് ഘടകമാണ്. ശിശു ബോട്ടുലിസത്തിന്റെ തീവ്രരൂപത്തെ കുടൽ ടോക്സീമിയ എന്ന് വിളിക്കുന്നു, ഇത് വളരെ അപൂർവമാണ്.
ഭക്ഷണം
അനുചിതമായി സംരക്ഷിക്കപ്പെട്ടിട്ടുള്ള ഭക്ഷണ പാത്രങ്ങളിൽ ബാക്ടീരിയ ഉൽ‌പാദിപ്പിക്കുന്ന വിഷവസ്തുവാണ് ഭക്ഷണത്തിലൂടെ ഉണ്ടാകുന്ന ബോട്ടുലിസത്തിന്റെ ഏറ്റവും സാധാരണ കാരണം. ഉയർന്ന ലവണാംശം അല്ലെങ്കിൽ അസിഡിറ്റി ഇല്ലാതെ അച്ചാറിട്ട മത്സ്യം, അതുപോലെ തന്നെ ഉയർന്ന താപനിലയിൽ സൂക്ഷിച്ചിരിക്കുന്ന പുകച്ച മത്സ്യം (Smoked fish) എന്നിവ അപകടസാധ്യതയുണ്ടാക്കുന്നു. അനുചിതമായി ടിന്നിലടച്ച ഭക്ഷണവും രോഗകാരണമാകുന്നു.
മുറിവ്
മുറിവിലൂടെ ബാക്ടീരിയ രക്തത്തിലെത്താം. ഇത്, വിഷവസ്തുക്കളെ രക്തപ്രവാഹത്തിലേക്ക് സ്രവിക്കുന്നു. 1990 മുതൽ ഇൻട്രാവെനസ് മയക്കുമരുന്ന് ഉപയോഗിക്കുന്നവരിൽ ഇത് വളരെ സാധാരണമാണ്. 29% കേസുകളിൽ മുറിവാണ് ബോട്ടുലിസം ഉണ്ടാക്കുന്നത്.
ശ്വസനം
ലബോറട്ടറി തൊഴിലാളികളിൽ ശ്വസനത്തിലൂടെ ബോട്ടുലിസമുണ്ടായതായി ഒറ്റപ്പെട്ട കേസുകളുണ്ട്.
കുത്തിവയ്പ്പ്
ബോട്ടുലിനം ടോക്സിൻ കുത്തിവച്ച സ്ഥലത്ത് നിന്ന് ബോട്ടുലിസത്തിന്റെ ലക്ഷണങ്ങൾ ഉണ്ടാകാം. സൗന്ദര്യവർദ്ധക ഉപയോഗത്തിനായി ബോട്ടുലിനം ടോക്സിന്റെ ചെറിയ മാത്ര, ചലന വൈകല്യങ്ങൾ ചികിത്സിക്കാൻ ഉപയോഗിക്കുന്ന വലിയ മാത്രകൾ കാരണമാണ് ഇത് സാധാരണയായി സംഭവിക്കുന്നത്. 2008 ലെ ഒരു അവലോകനത്തെത്തുടർന്ന് എഫ്ഡി‌എ ഈ ആശങ്കകളെ ഒരു ബ്ലാക്ക് ബോക്സ് മുന്നറിയിപ്പായി ചേർത്തു.
മെക്കാനിസം
ക്ലോസ്ട്രിഡിയം ബോട്ടുലിനം എന്ന ബാക്ടീരിയ വഴി വായുരഹിതമായ സാഹചര്യങ്ങളിൽ (ഓക്സിജൻ ഇല്ലാത്ത സ്ഥലത്ത്) ഉത്പാദിപ്പിക്കപ്പെടുന്ന പ്രോട്ടീൻ ബോട്ടുലിനം ടോക്സിനാണ് വിഷവസ്തു.
ക്ലോസ്ട്രിഡിയം ബോട്ടുലിനം ഒരു വലിയ വായുരഹിത ഗ്രാം പോസിറ്റീവ് എൻഡോസ്പോറാണ്.
എ മുതൽ എച്ച് വരെയുള്ള അക്ഷരങ്ങൾ സൂചിപ്പിക്കുന്ന ബാക്ടീരിയയുടെ എട്ട് സീറോളജിക്കൽ ഇനങ്ങൾ ഉണ്ട്, ഇവയിൽ നിന്നുള്ള വിഷവസ്തു ഒരേ രീതിയിൽ പ്രവർത്തിക്കുകയും സമാനമായ ലക്ഷണങ്ങൾ ഉണ്ടാക്കുകയും ചെയ്യുന്നു. മോട്ടോർ നാഡികൾ അസറ്റൈൽകോളിൻ പുറത്തുവിടുന്നത് തടയുന്നു, ഇത് പക്ഷാഘാതത്തിനും മങ്ങിയ കാഴ്ചയുടെ ലക്ഷണങ്ങൾക്കും കാരണമാകുന്നു.
ബോട്ടുലിനം ടോക്സിൻ 8 ന്യൂറോടോക്സിനുകളായി (എ, ബി, സി [സി 1, സി 2], ഡി, ഇ, എഫ്, ജി എന്നിങ്ങനെ ലേബൽ ചെയ്തിരിക്കുന്നു), അവ ആന്റിജനിക്, സീറോളജിക്കൽ വ്യതിരിക്തവും എന്നാൽ ഘടനാപരമായി സമാനവുമാണ്. എ, ബി, ഇ, (അപൂർവ്വമായി) എഫ് എന്നിവയാണ് മനുഷ്യ ബോട്ടുലിസം ഉണ്ടാകുന്നത്. സി, ഡി തരങ്ങൾ മറ്റ് മൃഗങ്ങളിൽ മാത്രം വിഷാംശം ഉണ്ടാക്കുന്നു.
ബാക്ടീരിയകൾ സമ്മർദ്ദത്തിലായിരിക്കുമ്പോൾ, അവ നിഷ്ക്രിയമായ സ്പോർസ് വികസിപ്പിക്കുന്നു. അവയുടെ സ്വാഭാവിക ആവാസ വ്യവസ്ഥകൾ മണ്ണിലാണ്. അരുവികൾ, തടാകങ്ങൾ, തീരദേശ ജലം, സമുദ്രം എന്നിവയുടെ അടിഭാഗത്തെ അവശിഷ്ടങ്ങളിൽ ഉൾക്കൊള്ളുന്നു. ചില തരം സസ്തനികളുടെ കുടൽ നിവാസികളാണ് (ഉദാ. കുതിരകൾ, കന്നുകാലികൾ, മനുഷ്യർ). സ്പോർസ് അവയുടെ നിഷ്ക്രിയ രൂപത്തിൽ വർഷങ്ങളോളം നിലനിൽക്കും.
രോഗനിർണയം
ശിശുക്കളിലെ ബോട്ടുലിസത്തിന്, അടയാളങ്ങളിലും ലക്ഷണങ്ങളിലും രോഗനിർണയം നടത്തണം. ഒരു മലം അല്ലെങ്കിൽ എനിമാ മാതൃക പരിശോധിച്ചാണ് രോഗനിർണയം സ്ഥിരീകരിക്കുന്നത്.
പ്രതിരോധം
ബാക്റ്റീരിയയോ തിളപ്പിച്ച് നശിപ്പിക്കാമെങ്കിലും സ്പോർസ് നശിപ്പിക്കാനാകില്ല.
12 മാസത്തിൽ താഴെയുള്ള ശിശുക്കൾക്ക് തേൻ നൽകുന്നത് ഒഴിവാക്കുക എന്നതാണ് ശിശു ബോട്ടുലിസത്തിന് ശുപാർശ ചെയ്യപ്പെടുന്ന ഒരു പ്രതിരോധ മാർഗ്ഗം. മുതിർന്ന കുട്ടികളിലും മുതിർന്നവരിലും ''സി. ബോട്ടുലിനത്തിന്റെ വികസനം സാധാരണ കുടൽ ബാക്ടീരിയ തടയുന്നു''. വാണിജ്യപരമായി ടിന്നിലടച്ച സാധനങ്ങൾ 121 °C ന് ഒരു പ്രഷർ കുക്കറിൽ "ബോട്ടുലിനം പാചകത്തിന്" വിധേയമാക്കേണ്ടതുണ്ട്.
ബോട്ടുലിസം വിഷവസ്തു ഉയർന്ന താപനിലയിൽ നശിപ്പിക്കപ്പെടുന്നതിനാൽ, ടിന്നിലടച്ച ഭക്ഷണങ്ങൾ കഴിക്കുന്നതിനുമുമ്പ് 10 മിനിറ്റ് തിളപ്പിക്കുക. ബാക്ടീരിയകൾ വളരുന്ന ഭക്ഷണം അടങ്ങിയ മെറ്റൽ ക്യാനുകൾ ബാക്ടീരിയയുടെ വളർച്ചയിൽ നിന്നുള്ള വാതക ഉൽപാദനം നടത്തുന്നതിനാൽ, അത്തരം ക്യാനുകൾ ഉപേക്ഷിക്കണം.
വാക്സിൻ
വാക്സിനുകൾ വികസിച്ചുകൊണ്ടിരിക്കുകയാണ്, പക്ഷേ അവയ്ക്ക് ദോഷങ്ങളുമുണ്ട്, ചില സാഹചര്യങ്ങളിൽ അവ അപകടകരമായ നേറ്റീവ് പ്രവർത്തനത്തിലേക്ക് മടങ്ങിവരാമെന്ന ആശങ്കയുമുണ്ട്. 2017 ലെ കണക്കനുസരിച്ച് മെച്ചപ്പെട്ട വാക്സിൻ വികസിപ്പിക്കാനുള്ള പ്രവർത്തനങ്ങൾ നടക്കുന്നുണ്ടെങ്കിലും ബോട്ടുലിസത്തിനെതിരായ ഒരു വാക്സിനും യുഎസ് എഫ്ഡിഎ (US FDA) അംഗീകരിച്ചിട്ടില്ല.
ചികിത്സ
ബോട്ടുലിൻ ആന്റിടോക്സിൻ ഉപയോഗിച്ചാണ് ബോട്ടുലിസം ചികിൽസ നടത്തുന്നത്.
ബോട്ടുലിസത്തിനായുള്ള സഹായ പരിചരണത്തിൽ ശ്വസന പ്രവർത്തനം നിരീക്ഷിക്കുന്നത് ഉൾപ്പെടുന്നു. പക്ഷാഘാതം മൂലമുള്ള ശ്വാസകോശ സംബന്ധമായ തകരാറിന് 2 മുതൽ 8 ആഴ്ച വരെ മെക്കാനിക്കൽ വെന്റിലേഷൻ ആവശ്യമാണ്, കൂടാതെ തീവ്രമായ മെഡിക്കൽ, നഴ്സിംഗ് പരിചരണവും. ഈ സമയത്തിനുശേഷം, പുതിയ ന്യൂറോ മസ്കുലർ കണക്ഷനുകൾ രൂപപ്പെടുന്നതിനാൽ പക്ഷാഘാതം സാധാരണയായി മെച്ചപ്പെടുന്നു.
വയറുവേദന കേസുകളിൽ എനിമാ ഉപയോഗിച്ചും മറ്റും ദഹനനാളത്തിലെ മലിനമായ ഭക്ഷണം നീക്കംചെയ്യാൻ ഡോക്ടർമാർ ശ്രമിച്ചേക്കാം. വിഷവസ്തു ഉൽ‌പാദിപ്പിക്കുന്ന ബാക്ടീരിയയുടെ ഉറവിടം നീക്കം ചെയ്യുന്നതിനായി മുറിവുകളെ ചികിത്സിക്കണം.
ആന്റിടോക്സിൻ
നിഷ്ക്രിയ രോഗപ്രതിരോധത്തിലൂടെ രക്തചംക്രമണവ്യൂഹത്തിലെ ബോട്ടുലിനം ടോക്സിനെ നിർവീര്യമാക്കുന്ന ആന്റിബോഡികൾ ബോട്ടുലിനം ആന്റിടോക്സിൻ ഉൾക്കൊള്ളുന്നു. ഇത് ന്യൂറോ മസ്കുലർ ജംഗ്ഷനുമായി ബന്ധിപ്പിക്കുന്നതിൽ നിന്ന് അധിക വിഷവസ്തുക്കളെ തടയുന്നു.
ശിശു ബോട്ടുലിസത്തിന് സാധാരണയായി ദീർഘകാല പാർശ്വഫലങ്ങളില്ല. ആശുപത്രിയിൽ പ്രവേശിപ്പിച്ച കുഞ്ഞുങ്ങൾക്ക് മരണനിരക്ക് 2% ൽ കുറവാണ്.
ബാഹ്യകണ്ണികൾ
വർഗ്ഗം:Pages with unreviewed translations വർഗ്ഗം:ഭക്ഷ്യവിഷം വർഗ്ഗം:ബാക്ടീരിയ രോഗങ്ങൾ വർഗ്ഗം:വിഷം
ഗംഗാവതി നദി
സമുദ്രനിരപ്പിൽ നിന്നും 701 മീറ്റർ ഉയരത്തിൽ ധാർവാഡ്-ഹൂബ്ലി നഗരങ്ങൾക്കു ചുറ്റുമുള്ള മലകളിൽ നിന്നും ഉത്ഭവിച്ച് അറബിക്കടലിൽ ചേരുന്ന ഒരു നദിയാണ് ഗംഗാവതി നദി. ഉത്ഭവസ്ഥാനത്തിൽ നിന്നും ഏകദേശം 30 കിലോമീറ്റർ താഴെയായി ഷാത്മാല എന്ന പോഷകനദി ചേരുന്ന ഈ നദിയുടെ നീളം 152 കിലോമീറ്ററാണ്. ഏകദേശം 72 കിലോമീറ്റർ ദൂരം ചരിവുകുറഞ്ഞ പ്രദേശത്തുകൂടി ഒഴുകുന്ന ഈ നദിയിൽ 183 മീറ്റർ താഴ്ചയുള്ള മഗാഡ് ജലപാതം സ്ഥിതിചെയ്യുന്നു. ഈ ജലപാതത്തിനു താഴെ ഈ നദിയിൽ ചേരുന്ന പോഷകനദിയാണ് സൗദ. 4925 ദശലക്ഷം ക്യു.മീറ്റർ വാർഷികജലപാതമുള്ള ഈ നദി കാർവാർ ജില്ലയിൽ അംഗോല നഗരത്തിൽ നിന്നും 11 കിലോമീറ്റർ അകലത്തിലായി ഗംഗാവതി എന്ന ഗ്രാമത്തിനുസമീപം അറബിക്കടലിൽ പതിക്കുന്നു.
അവലംബം
വർഗ്ഗം:കർണ്ണാടകത്തിലെ നദികൾ വർഗ്ഗം:പശ്ചിമഘട്ടത്തിൽ നിന്ന് ഉത്ഭവിക്കുന്ന നദികൾ
ഓറിയോഫ്രിനെല്ല ക്വെൽചി
റോറൈമ ബ്ലാക്ക് ഫ്രോഗ് അല്ലെങ്കിൽ റോറൈമ ബുഷ് ടോഡ് എന്നറിയപ്പെടുന്ന ഓറിയോഫ്രിനെല്ല ക്വെൽചി, ബുഫോണിഡേ കുടുംബത്തിലെ ഒരു തവളയാണ്. സമുദ്രനിരപ്പിൽ നിന്ന് 2,300–2,800 മീറ്റർ (7,500–9,200 അടി) ഉയരത്തിലാണ് ഇതിനെ കാണപ്പെടുന്നതായി രേഖപ്പെടുത്തിയിരിക്കുന്നു. . വെനിസ്വേല, ഗയാന, ബ്രസീൽ എന്നിവിടങ്ങളിലെ റോറൈമ പർവ്വതത്തിന്റെ കൊടുമുടിയിലേക്കും ബ്രസീൽ-ഗയാന അതിർത്തിയ്ക്കു സമീപത്തുള്ള വെയ്-അസിപ്പു-ടെപ്പുയിയിലേക്കും ഈ ഇനം പരിമിതപ്പെട്ട് കാണപ്പെടുന്നു.
ചരിത്രവും പദോൽപ്പത്തിയും
1895-ൽ ജോർജ്ജ് ആൽബർട്ട് ബൊലെഞ്ചർ ഓറിയോഫ്രിനെല്ല ക്വെൽച്ചിയെ ഓറിയോഫ്രൈൻ ക്വെൽചി എന്ന് വിശേഷിപ്പിച്ചു. റോറൈമ പർവതത്തിന്റെ കൊടുമുടിയിൽ നിന്ന് ശ്രീ. ജെ. ജെ. ക്വെൽച്ചും ശ്രീ എഫ്. മക്കോണലും ശേഖരിച്ച നിരവധി മാതൃകകളിലൊന്നിനെ അടിസ്ഥാനമാക്കിയാണ് വിവരണം നൽകിയിരിക്കുന്നത്.
വിവരണം
ഹോളോടൈപ്പ് ആണിന് 22 മില്ലീമീറ്റർ (0.87 ഇഞ്ച്) സ്നട്ട്-വെന്റ് നീളം കാണപ്പെടുന്നു. നിറം കറുപ്പാണ്. പക്ഷേ തൊണ്ടയും വയറും മഞ്ഞനിറത്തിൽ പുള്ളികൾ കാണപ്പെടുന്നു. കറുത്ത പുള്ളികളോടുകൂടിയ തിളക്കമുള്ള ഓറഞ്ച് നിറത്തോടുകൂടിയും ഇതിനെ വിവരിക്കപ്പെടുന്നു. വിരലുകൾക്കും കാൽവിരലുകൾക്കുമിടയിൽ തോൽപ്പാദം മിതമാണ് (ബേസൽ). വിവിധ വലുപ്പത്തിലുള്ള മുഴകളുടെ ഉയർന്ന സാന്ദ്രത ഡോർസത്തിൽ കാണപ്പെടുന്നു.
അവലംബം
വർഗ്ഗം:ബ്രസീലിലെ ഉഭയജീവികൾ വർഗ്ഗം:തെക്കേ അമേരിക്കയിലെ തവളകൾ വർഗ്ഗം:ഗയാനയിലെ ഉഭയജീവികൾ വർഗ്ഗം:വെനിസ്വേലയിലെ ഉഭയജീവികൾ വർഗ്ഗം:ജോർജ്ജ് ആൽബർട്ട് ബൊലെഞ്ചർ നാമകരണം ചെയ്ത ടാക്സ
കേരളത്തിലെ ജില്ലകളുടെ പട്ടിക
thumb|right|200px| <maplink latitude="9.8" longitude="75.7" zoom="7" width="500" height="500" text="കേരളത്തിന്റെ രാഷ്ട്രീയഭൂപടം"> { "type": "ExternalData",  "service": "geoshape",  "query": " SELECT ?id ?idLabel    (?idLabel as ?title) WHERE {    ?id wdt:P31 wd:Q1149652 . # is a Districts     ?id wdt:P131 wd:Q1186 . # in Kerala	SERVICE wikibase:label { bd:serviceParam wikibase:language 'ml'} } "}
കേരളത്തിൽ പതിനാലു ജില്ലകളാണുള്ളത്. അവ താഴെപ്പറയുന്നവയാണ്
ഈ പതിനാലു ജില്ലകൾ വടക്കേമലബാർ, മലബാർ, കൊച്ചി, മദ്ധ്യതിരുവിതാം‌കൂർ, തിരുവിതാം‌കൂർ എന്നിങ്ങനെ ചരിത്രപരമായ അഞ്ചുപ്രദേശങ്ങളിലായിക്കിടക്കുന്നു. മേല്പറഞ്ഞ ഓരോ പ്രദേശങ്ങളിലുമുള്ള ജില്ലകളേതെല്ലാമെന്നാണ് താഴെക്കൊടുക്കുന്ന പട്ടികയിൽപ്പറയുന്നത്.
ജില്ലതിരിച്ചുള്ള ജനസംഖ്യാ പട്ടിക
2001-ലെ കാനേഷുമാരി കണക്കുകൾ പ്രകാരം കേരളത്തിൽ ഏറ്റവും കൂടുതൽ ആളുകൾ താമസിക്കുന്നത് മലപ്പുറം ജില്ലയിലാണ്‌ - 3,625,471 പേർ. ജനസംഖ്യ ഏറ്റവും കുറഞ്ഞ ജില്ല 780,619 ആളുകൾ അധിവസിക്കുന്ന വയനാട് ആണ്‌.
അവലംബം
വർഗ്ഗം:കേരളം വർഗ്ഗം:ഇന്ത്യയിലെ ജില്ലകളുടെ പട്ടികകൾ വർഗ്ഗം:കേരളവുമായി ബന്ധപ്പെട്ട പട്ടികകൾ
ടെറി ഈഗിൾടൺ
ബ്രിട്ടിഷുകാരനായ മാർക്‌സിസ്റ്റ് സാഹിത്യവിമർശകനും സൈദ്ധാന്തികനും ആണ് ടെറി ഈഗിൾടൺ. പുതിയ തലമുറയിൽപ്പെട്ട ഏറ്റവും പ്രാമാണികനായ മാർക്‌സിസ്റ്റ് വിമർശകനാണ് ഇദ്ദേഹം ‍. റെയ്മൺഡ് വില്യംസിനുകീഴിൽ കേംബ്രിജ്‌സർവകലാശാലയിൽ പഠിച്ചു. ഓക്‌സ്‌ഫെഡ്‌ സർവകലാശാലയിൽ അധ്യാപകൻ. ഏറ്റവും പുതിയ ക്യതിയായ വൈ മാർക്സ് വാസ് റൈറ്റ്(2011) ലോകവ്യാപകമായി ചർച്ച ചെയ്യപ്പെട്ടു.
ആൻഥ്രക്വിനോൺ
ആൻഥ്രസീൻ എന്ന ആരോമാറ്റിക് ഹൈഡ്രോകാർബണിന്റെ ഒരു ഓക്സിഡേഷൻ വ്യുത്പന്നമാണ് ആൻഥ്രക്വിനോൺ. സംരചനാ ഫോർമുല: ഈ പദാർഥത്തിന് ഒമ്പതു സമരൂപികൾ (isomers) ഉണ്ടാകുന്നതിനു സാധ്യതയുണ്ടെങ്കിലും അവയിൽ ഏറ്റവും പ്രധാനം ചിത്രത്തിൽ കാണിച്ചതുപോലുള്ള 9:10 വ്യുത്പന്നമാണ്. ഇളം മഞ്ഞനിറത്തിൽ സൂച്യാകാരത്തിലുള്ള പരലുകളായി ലഭിക്കുന്ന ഇതിന്റെ ദ്രവണാങ്കം 2850C; തിളനില 3820C ആണ്. ജലത്തിൽ അലേയമായ ആൻഥ്രക്വിനോൺ ഗ്ലേഷ്യൽ അസറ്റിക് അമ്ലത്തിലും ചൂടുള്ള ബെൻസീനിലും മറ്റും നിഷ്പ്രയാസം അലിയുന്നു. മണമില്ലാത്ത ആൻഥ്രക്വിനോൺ രാസപ്രവർത്തനങ്ങളിൽ ഇത് ഒരു ഡൈകിറ്റോൺ എന്ന നിലയിൽ പ്രവർത്തിക്കുന്നു.
ആൻഥ്രസീൻ ഓക്സിഡൈസ് ചെയ്ത് ആൻഥ്രക്വിനോൺ നിർമ്മിക്കാം. ആൻഥ്രസീൻ നല്ലപോലെ പൊടിച്ച് തിളയ്ക്കുന്ന ഗ്ലേഷ്യൽ അസറ്റിക് അമ്ലത്തിൽ അലിയിച്ച് ഫ്ലാസ്കിൽ എടുത്തശേഷം തുള്ളി തുള്ളിയായി അതിലേക്ക് ക്രോമിക് ആസിഡ് ലായനി, ഗ്ലേഷ്യൽ അസറ്റിക് അമ്ലം എന്നിവയുടെ മിശ്രിതം ചേർക്കുന്നു. മുപ്പതു മിനിറ്റുനേരം തിളപ്പിച്ചു തണുപ്പിച്ചശേഷം ധാരാളം ജലത്തിലേക്ക് ഒഴിക്കുന്നു. ഉത്പന്നമായ ആൻഥ്രക്വിനോൺ അരിച്ചെടുത്ത് ആദ്യം നേർത്ത കാസ്റ്റിക് സോഡാ ലായനികൊണ്ടും പിന്നീട് ജലംകൊണ്ടും കഴുകി ഉണക്കിയശേഷം ഉത്പതനം (sublimation) കൊണ്ട് ശുദ്ധീകരിച്ചെടുക്കുന്നു. ഇത് അലിസാറിൻ തുടങ്ങിയ വിലപിടിച്ച പല ചായങ്ങളുടെയും ഇടയൌഗികമാകയാൽ വളരെ വ്യാവസായിക പ്രാധാന്യമുള്ള ഒന്നാണ്. ആകയാൽ ഇതിന്റെ നിർമ്മാണത്തിനു കൂടുതൽ എളുപ്പമുള്ളതും ചെലവു ചുരുങ്ങിയതുമായ മാർഗങ്ങൾ ആവിഷ്കരിക്കപ്പെട്ടിട്ടുണ്ട്. 4000Cൽ വനേഡിയം പെന്റോക്സൈഡിന്റെ സാന്നിധ്യത്തിൽ വായു ഉപയോഗിച്ച് ആൻഥ്രസീൻ നേരിട്ട് ഓക്സിഡൈസ് ചെയ്യുന്ന രീതി ഒരു ഉദാഹരണമാണ്. അലുമിനിയം ക്ലോറൈഡിന്റെ സാന്നിധ്യത്തിൽ 40500C-ൽ അധിക-അളവിൽ ബെൻസീനും ഥാലിക് അൻഹൈഡ്രൈഡും സംഘനിപ്പിച്ച് ലഭിക്കുന്ന ബെൻസോയിൽ-ബെൻസോയിക് അമ്ലം സൾഫ്യൂറിക് അമ്ലത്തിന്റെ സാന്നിധ്യത്തിൽ ചാക്രീകരിച്ച് ആൻഥ്രക്വിനോൺ ഉത്പാദിപ്പിക്കുന്ന സമ്പ്രദായമാണ് ഏറ്റവും ചെലവു ചുരുങ്ങിയത്
1834-ൽ അഗസ്തി ലാറന്റ് ആണ് പ്രസ്തുതയൗഗികം ആദ്യമായി കണ്ടുപിടിച്ചത്. വ്യാവസായികരംഗത്ത് ആദ്യമായി ഇത് ഉപയോഗിക്കപ്പെട്ടത് 1870-ൽ ആണ്. ചായങ്ങളുടെ നിർമ്മാണത്തിൽ ഈ യൗഗികം വ്യാപകമായി ഉപയോഗിക്കുന്നു. വളരെയേറെ പ്രധാന്യമർഹിക്കുന്ന ഒരു ആൻഥ്രാക്വിനോൻ ചായമാണ് ആലിസാറിൻ.
കുന്നംകുളം നഗരസഭ
തൃശ്ശൂർ ജില്ലയിലെ കുന്നംകുളം  താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് കുന്നംകുളം നഗരസഭ. 1948ൽ കുന്നംകുളം നഗരസഭ രൂപീകരിക്കപ്പെട്ടു. 6.96 ച.കി.മീ ആയിരുന്നു അന്നത്തെ വിസ്തീണ്ണം. 2000ത്തിൽ സമീപത്തുള്ള ആർത്താറ്റ് ഗ്രാമപഞ്ചായത്ത് പൂർണ്ണമായും ചൊവ്വന്നൂർ, പോർക്കുളം ഗ്രാമപഞ്ചായത്തുകൾ ഭാഗികമായും കുന്നംകുളം നഗരസഭയോട് ചേർത്തു. ഇതോടെ നഗരസഭയുടെ വിസ്തീർണ്ണം 34.18 ച.കി.മീ ആയി ഉയർന്നു.
അതിരുകൾ
ഗുരുവായൂർ നഗരസഭ, ചൊവ്വന്നൂർ ഗ്രാമപഞ്ചായത്ത്, കണ്ടാണശ്ശേരി ഗ്രാമപഞ്ചായത്ത്, പോർക്കുളം ഗ്രാമപഞ്ചായത്ത്, കാട്ടകാമ്പാൽ ഗ്രാമപഞ്ചായത്ത്, വടക്കേക്കാട് ഗ്രാമപഞ്ചായത്ത്.
അവലംബം
http://www.kunnamkulammunicipality.in/
വർഗ്ഗം:തൃശ്ശൂർ ജില്ലയിലെ നഗരസഭകൾ
മംഗളോദയം
കേരളത്തിലെ പ്രസിദ്ധമായ ഒരു പ്രസാധനാലയം ആണ് മംഗളോദയം. 1911ൽ 30,000 രൂപ ഓഹരി മൂലധനത്തോടെ തൃശൂരിൽ ലിമിറ്റഡ് കമ്പനിയായി ആരംഭിച്ചു. അപ്പൻതമ്പുരാനാണ് സ്ഥാപകൻ. തൃശൂരിൽ പ്രവർത്തിച്ചിരുന്ന കേരള കല്പദ്രുമം പ്രസ്സ് വിലയ്ക്കു വാങ്ങി. ഒപ്പം അന്ന് നല്ല നിലയിൽ പ്രവർ ത്തിച്ചു കൊിരുന്ന മംഗളോദയം മാസിക ഈ കമ്പനി ഏറ്റെടുത്തു. ആദ്യത്തെ 10 വർഷം അപ്പൻ തമ്പുരാനും കുറൂർ ഉണ്ണിനമ്പൂതിരിപ്പാടും മാനേജിങ് ഡയറക്ടർമാരായി. കേരളവർമ വലിയകോയിത്തമ്പുരാൻ കമ്പനിയിൽ ഓഹരിയുടമയായിരുന്നു. 1088-ൽ എം.ആർ.കെ.സി. എന്നറിയപ്പെട്ടിരുന്ന സി. കുഞ്ഞിരാമമേനോൻ മാനേജരായി. സി.പി. അച്യുതമേനോൻ മാസികാ പത്രാധിപരും. പഴയതും പുതിയതുമായ നിരവധി ഗ്രന്ഥങ്ങൾ പ്രസിദ്ധപ്പെടുത്തി. അധ്യാത്മരാമായണം, കൃഷ്ണഗാഥ, കുഞ്ചൻ നമ്പ്യാരുടെ തുള്ളൽപ്പാട്ടുകൾ, നാടൻ പാട്ടുകൾ തുടങ്ങിയ മികച്ച ഗ്രന്ഥങ്ങൾ പ്രസിദ്ധപ്പെടുത്തിയത് വായനക്കാരെ ആകർഷിച്ചു. 1920ൽ യോഗക്ഷേമം കമ്പനി ഉടമസ്ഥതയേറ്റെടുത്തു. 1931 മുതൽ 10 വർഷം പ്രവർത്തനരഹിതമായ കമ്പനി അവസാനം തകർച്ചയിലെത്തിയപ്പോൾ അതിനെ പുനരുദ്ധരിച്ചത് എ.കെ.ടി.കെ. എം.വാസുദേവൻ നമ്പൂതിരിപ്പാട് ആണ്. 1942-ൽ പ്രൈവറ്റ് ലിമിറ്റഡ് കമ്പനിയായി.
ഇന്ദ്ര നൂയി
ലോകത്തെ ഏറ്റവും വലിയ രണ്ടാമത്തെ ഭക്ഷണ കമ്പനിയായ പെപ്സിയുടെ ചെയർ‌വുമണും, ചീഫ് എക്സികുട്ടീവ് ഓഫീസറുമാണ് ഇന്ദ്ര കൃഷ്ണമൂർത്തി നൂയി (ഇംഗ്ലീഷ്: Indra Krishnamurthy Nooyi, തമിഴ്: இந்திரா கிருஷ்ணமூர்த்தி நூயி ) (ജനനം: October 28, 1955) തമിഴ് നാട്ടിലെ   ചെന്നൈയിൽ  ആൺ ഇവർ ജനിച്ചത്. 2006 ഓഗസ്റ്റ് 14 നാണ് ഇവർ ചീഫ് എക്സിക്യൂട്ടിവ് ഓഫീസർ ആയി തിരഞ്ഞെടുക്കപ്പെട്ടത്. 2006 ഒക്ടോബർ 1 ന് ഔദ്യോഗികമായി പെപ്സി കമ്പനിയുടെ ബോർഡ് അംഗങ്ങൾ ഇവരെ ചീഫ് എക്സിക്യൂട്ടിവ് ഓഫീസർ ആയി നിയമിച്ചു. അമേരിക്കയിലെ ഫോർബ്സ് മാഗസിൻ നടത്തിയ ഒരു തിരഞ്ഞെടുപ്പിൽ, ഇന്ദ്ര നൂയി ലോകത്തിലെ ഏറ്റവും ശക്തരായ 100 വനിത നേതാക്കളിൽ മൂന്നാം സ്ഥാനത്തായിരുന്നു. . മറ്റൊരു മാഗസിൻ ആയ ഫോർച്ച്യൂൺ നടത്തിയ തിരഞ്ഞെടുപ്പിൽ നൂയി ലോകത്തിലെ ഏറ്റവും ശക്തരായ വനിത വാണിജ്യ നേതാക്കളിൽ ഒന്നാമതായി തിരഞ്ഞെടുക്കപ്പെട്ടു. ഇതു കൂടാതെ 2008 ൽ ഇന്ദ്ര നൂയി അമേരിക്കയിലെ മികച്ച നേതാക്കളിൽ ഒരാളായി യു.എസ്.ന്യൂസ് ആൻഡ് വേൾഡ് റിപ്പോർട്ട് നിർദ്ദേശിച്ചു.
ആദ്യജീവിതവും ജോലിയും
ഇന്ദ്ര തനെ സ്കൂൾ വിദ്യാഭ്യാസം പൂർത്തീകരിച്ചത് മദ്രാസിലെ ഹോളി ഏഞ്ചത്സ് സ്കൂളിൽ നിന്നാണ്.1974-ൽ തന്റെ ഡിഗ്രി വിദ്യാഭ്യാസം രസതന്ത്രത്തിൽ പൂർത്തീകരിച്ച ശേഷം ഇന്ദ്ര ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെനന്റിൽ ചേർന്നു. 1976 ൽ അത് പൂർത്തീകരിച്ച ശേഷം ഇന്ദ്ര ഇന്ത്യയിൽ തന്നെ ജോലി നോക്കി. പിന്നീട് 1978 ൽ യേൽ സ്കൂൾ ഓഫ് മാനേജ്മെന്റിൽ ചേർന്നു. 1980 ൽ തന്റെ ബിരുദാനന്തര ബിരുദം നേടിയതിനു ശേഷം, നൂയി ബോസ്റ്റൺ കൺസൽട്ടിംങ് ഗ്രൂപ്പ് എന്ന കമ്പനിയിൽ ചേർന്നു. അതിനു ശേഷം മോട്ടോറോള കമ്പനിയിലും പിന്നീട് ഏഷ്യ ബ്രൌൺ ബോവറി എന്ന കമ്പനിയിലും ജോലി നോക്കി.
ഇന്ദ്ര നൂയി അമേരിക്കയിലെ യേൽ കോർപ്പറേഷൻ, മോട്ടോറോള, ഫെഡറൽ റിസർവ് ബാങ്ക് ഓഫ് ന്യൂ യോർക്ക്, ഇന്റർനാഷണൽ റെസ്ക്യൂ കമ്മിറ്റി, ലിങ്കൻ സെന്റർ ഫോർ പെർഫോമിങ് ആർട്സ് എന്നിവടങ്ങളിൽ ബോർഡ് അംഗമാണ്.
തന്റെ ഭർത്താവായ രാജ്. കെ. നൂയിയോടൊപ്പം ഇന്ദ്ര നൂയി അമേരിക്കയിലെ ഗ്രീൻ‌വിച്ച് എന്ന സ്ഥലത്ത് താമസിക്കുന്നു.
2007 ൽ ഇന്ത്യ സർക്കാറിന്റെ പത്മഭൂഷൻ പുരസ്കാരം ലഭിച്ചു.
പെപ്സികോ എക്സിക്യൂട്ടീവ്
ഇന്ദ്ര നൂയി പെപ്സികോ കമ്പനിയിൽ 1994 ലാണ് ചേർന്നത്. 2001ൽ പ്രെസിഡന്റ് എന്ന പദവിയും സി.എഫ്.ഓ. എന്ന പദവിയും ലഭിച്ചു. 2006 ഓഗസ്റ്റ് 14 ന് പെപ്സികോ കമ്പനിയുടെ അഞ്ചാമത്തെ സി.ഇ.ഓ. ആയി. പെപ്സികോ കമ്പനിയുടെ 42 വർഷത്തെ ചരിത്രത്തിലെ അഞ്ചാമത്തെ സി.ഇ.ഒ ആണ്.
പെപ്സികോ കമ്പനിയിൽ ഇന്ദ്ര നൂയിക്ക് പല പ്രധാന നേട്ടങ്ങളും ഉണ്ടായിട്ടുണ്ട്. ട്രൈകോൺ എന്ന കമ്പനി തുടങ്ങുന്നതിൽ പ്രധാന പങ്ക് ഇന്ദ്രയുടേതാണ്. ഇത് പിന്നീട് യം! ബ്രാൻഡ് എന്ന കമ്പയിയായി അറിയപ്പെട്ടു. ഇതു കൂടാതെ ഇന്ദ്ര നൂയി ടാകോ ബെൽ, കെ.എഫ്.സി, പിസ്സ ഹട്ട് എന്നീ കമ്പനികൾ തുടങ്ങുന്നതിൽ പ്രധാന പങ്ക് വഹിച്ചു. ട്രോപ്പിക്കാന എന്ന കമ്പനിയെ വാങ്ങുന്നതിൽ ഇന്ദ്ര നൂയി പ്രധാന പങ്ക് വഹിച്ചു. ബിസിനസ്സ് വീക്ക് മാഗസിന്റെ റിപ്പോർട്ട് പ്രകാരം 2000 ൽ ഇന്ദ്ര നൂയി പെപ്സികോ കമ്പനിയുടെ സി.എഫ്.ഓ ആയതിനു ശേഷം കമ്പനിക്ക് 72% വരുമാന വർദ്ധനവുണ്ടായതായി പറയുന്നു.
പുറത്തേക്കുള്ള കണ്ണികൾ
വിഭാഗം:1955-ൽ ജനിച്ചവർ വിഭാഗം:പത്മഭൂഷൺ പുരസ്കാരം ലഭിച്ചവർ വിഭാഗം:അമേരിക്കയിൽ നിന്നുള്ള ബിസിനസ്സുകാർ വർഗ്ഗം:ഒക്ടോബർ 28-ന് ജനിച്ചവർ വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
പുത്തൻചിറ
ഇതേ പേരിലുള്ള ഗ്രാമപഞ്ചായത്തിനെക്കുറിച്ച് അറിയാൻ, പുത്തൻചിറ ഗ്രാമപഞ്ചായത്ത് എന്ന താൾ സന്ദർശിക്കുക.
കേരളത്തിൽ തൃശൂർ ജില്ലയിലെ മാളക്കടുത്തുള്ള പുത്തൻചിറ ഗ്രാമപഞ്ചായത്തിന്റെ ആസ്ഥാനമാണ് പുത്തൻചിറ ഗ്രാമം. തൃശ്ശൂർ പട്ടണത്തിൽ നിന്നും ഏകദേശം 33 കി. മി ദൂരത്തിലും, കൊച്ചി നഗരത്തിൽ നിന്നും ഏകദേശം 40 കി. മി ദൂരത്തിലും, ചാലക്കുടി പട്ടണത്തിൽ നിന്നും ഏകദേശം 15 കി. മി ദൂരത്തിലും സ്ഥിതി ചെയ്യുന്ന ഒരു ഗ്രാമമാണ് പുത്തൻചിറ. തൃശ്ശുർ ജില്ലയിലെ വളരെ കാർഷിക പ്രാധാന്യമുള്ള ഒരു ഗ്രാമമാണ് പുത്തൻചിറ. പുത്തൻചിറ എന്ന പേരിൽ തന്നെയാണ് വില്ലേജും അറിയപ്പെടുന്നത്. പുത്തൻചിറ ഗ്രാമപഞ്ചായത്ത് മുഴുവനായും പുത്തൻചിറ വില്ലേജിൽ ഉൾപ്പെടുന്നു. പ്രദേശികമായി മറ്റുപേരുകളിലറിയപ്പെടുന്ന എന്നാൽ പുത്തൻചിറയിൽ ഉൾപ്പെടുന്ന പ്രദേശങ്ങളാണ്, കൊമ്പത്തുകടവ്, വെള്ളൂർ, മാണിയംകാവ്, കിഴക്കെ പുത്തൻചിറ, മങ്കിടി, കരിങ്ങാച്ചിറ എന്നിവ.
ചരിത്രം
1984 ൽ ഇവിടെ നിന്നും റോമൻ നാണയങ്ങളും കണ്ടെടുക്കുകയുണ്ടായി. എന്നാൽ ഇതൊരു ഹോർഡ്‌ (നിധി പോലെ) പോലെയുള്ള ശേഖരമായതിനാൽ ഇതിന്റെ ചരിത്രപരമായ പ്രാധാന്യം വിലയിരുത്താൻ സാധിച്ചിട്ടില്ല.
ഒമ്പതാം നൂറ്റാണ്ടിൽ ചേരസാമ്രാജ്യം തകർന്നതിനുശേഷം കൊടുങ്ങല്ലൂർ രാജാക്കന്മാരാണ് പുത്തൻചിറ ഭരിച്ചിരുന്നത്. പിന്നീട് കോഴിക്കോട് സാമൂതിരി പുത്തൻചിറയും കൊടുങ്ങല്ലൂരും തന്റെ സാമ്രാജത്വത്തോട് കൂട്ടിചേർത്തു. പതിനെട്ടാം നൂറ്റാണ്ടിൽ കൊച്ചി രാജാവ് കോഴിക്കോട് രാജ്യത്തിന്റെ തെക്കൻ ഭാഗങ്ങൾ പിടിച്ചെടുത്തതിൽ പുത്തൻചിറയും ഉൾപ്പെടുന്നു. തിരുവിതാംകൂർ രാജാവിന്റെ സഹായത്താൽ കൊച്ചി രാജാവ് കോഴിക്കോട് സാമൂതിരിയുടെ ആക്രമത്തെ 1761 ൽ എതിർത്തുതോൽപ്പിച്ചിരുന്നു. യുദ്ധത്തിൽ വിജയിച്ചതിന്റെ സന്തോഷസൂചകമായി കൊച്ചി രാജാവ് തിരുവിതാംകൂർ പട്ടാളത്തിന്റെ കമാണ്ടറായിരുന്ന ദിവാൻ അയ്യപ്പൻ മാർത്താണ്ഡപിള്ളയ്ക്ക് പുത്തൻചിറ ഗ്രാമത്തെ സമ്മാനിച്ചു. തുടർന്ന് ദിവാൻ പുത്തൻചിറയെ തിരുവിതാംകൂർ രാജാവിനും സമ്മാനിച്ചു. 1949 ൽ കൊച്ചി-തിരുവിതാംകൂർ ലയനം നടക്കുന്നതുവരെ കൊച്ചി രാജ്യത്തിനുള്ളിൽ പുത്തൻചിറ തിരുവിതാംകൂർ രാജ്യത്തിന്റേതായിരുന്നു. തിരുവിതാംകൂറിൽ നെല്ലിന് ക്ഷാമം ഉള്ളതിനാലാണ് നെല്ല് സമൃദ്ധമായി വിളയുന്ന പുത്തൻചിറയെ നൽകിയതെന്നും പറയുന്നുണ്ട്.
കൊതിക്കല്ല്
കൊച്ചി - തിരുവിതാംകൂർ നാട്ടുരാജ്യങ്ങളൂടെ അതിർത്തി രേഖപ്പെടുത്തുന്നതിനായി സ്ഥാപിക്കപ്പെട്ടിരുന്ന കൊതിക്കല്ലുകൾ തിരുവിതാംകൂറിന്റെ ഭാഗമായ പുത്തൻചിറയുടെ അതിർത്തി നിർണ്ണയിക്കുന്നതിനുമായും സ്ഥാപിച്ചിട്ടുണ്ടായിരുന്നു. അതിർത്തിയിലുള്ള ആറടി പാതയുടെ മധ്യത്തിലാണ് കൊതിക്കല്ലുകൾ സ്ഥാപിച്ചത്. ഈ പ്രദേശങ്ങളിലെ ഭൂമിയളവുകളിൽ പ്രധാന രേഖയായി ഈ കല്ലുകൾ ഇപ്പോഴും കണക്കാക്കുന്നു.
പേരിനു പിന്നിൽ
ബുദ്ധൻചിറയാണ്‌ പുത്തൻചിറയായത് എന്നു കരുതപ്പെടുന്നു. സമീപത്തെങ്ങും പഴയ ചിറ ഇല്ലാത്തതിനാൽ പുത്തൻ എന്നതിനു കാലഗണനാസൂചകമായ അർത്ഥം എടുക്കുന്നത് യുക്തിസഹമല്ല. മറിച്ച് പുത്തര് അഥവാ ബുദ്ധർ എന്നതിൽ നിന്നുത്ഭവിച്ച പദമാൺ പുത്തൻ. ബുദ്ധനേയും ജൈനതീർത്ഥങ്കരന്മാരേയും കേരളത്തിൽ പുത്തൻ, പുത്തരച്ചൻ എന്നൊക്കെ വിളിച്ചിരുന്നു. ചിറ എന്നതിന് നീർക്കര, മതിൽ, സ്ഥലം, പറമ്പ്, അണക്കെട്ട് എന്നൊക്കെയാണ്‌ അർത്ഥം. ബുദ്ധ-ജൈന ക്ഷേത്രങ്ങൾ ഉണ്ടായിരുന്ന ഈ സ്ഥലത്ത് മേൽ പറഞ്ഞവയിലെന്തെങ്കിലും ഉണ്ടായിരിക്കണമെന്നും അതിൽ നിന്നുമാണ്‌ പുത്തൻചിറ എന്ന പേരുവരാൻ കാരണമെന്ന് സ്ഥലനാമ ചരിത്രങ്ങളിൽ രേഖപ്പെടുത്തിയിരിക്കുന്നു.
ഭൂപ്രകൃതി
പുത്തൻചിറ മുഴുവനായും കേരളത്തിന്റെ മിഡ്‌ലാൻഡ്‌സ് എന്നറിയപ്പെടുന്ന ഇടനാട്ടിൽ കിടക്കുന്നു. കോട്ടയം, ആലപ്പുഴ, എറണാകുളം, തൃശൂർ, മലപ്പുറം എന്നീ ജില്ലകളിലായി പരന്നുകിടക്കുന്ന വേമ്പനാട്-കോൾ തണ്ണീർ തടത്തിന്റെ ഭാഗമാണ് ഇത്. ഗ്രാമത്തിന്റെ വടക്കൻ, വടക്കുപടിഞ്ഞാറൻ പ്രദേശങ്ങൾ താരതമ്യേന ഉയർന്നതാണ്. പ്രധാനമായും ലാറ്ററൈറ്റ് മണ്ണ് ആണ് ഈ ഭാഗങ്ങളിൽ കാണപ്പെടുന്നത്. തെക്ക്, തെക്കുകിഴക്കൻ പ്രദേശങ്ങൾ താഴ്ന്നതും പ്രധാനമായും ചളി നിറഞ്ഞ മണ്ണുള്ളതുമാണ്. ഉപ്പുവെള്ളം നിറഞ്ഞ ഈ പ്രദേശങ്ങൾ വേമ്പനാട് കോൾ പ്രദേശവുമായി ബന്ധപ്പെട്ട് കിടക്കുന്നതാണ്. ഈ പ്രദേശങ്ങളിൽ ചെമ്മീൻ, മൽസ്യകൃഷി നടത്തിവരുന്നു. പൊക്കാളി നെൽകൃഷിയ്ക്കും ഈ പ്രദേശങ്ങൾ പ്രശസ്തമാണ്.
വിദ്യാഭ്യാസം
2011 സെൻസസ് പ്രകാരം ഗ്രാമത്തിലെ സാക്ഷരതാനിലവാരം 95.30% ആണ്. ഇത് സംസ്ഥാന നിലവാരത്തെക്കാളും അല്പം മുകളിലാണ്. സ്ത്രീകളുടെ സാക്ഷരത 94.05 ശതമാനവും പുരുഷന്മാരുടേത് 96.81 ശതമാനവും ആണ്.
ബിരുദനിലവാരത്തിൽ കോഴ്സുകൾ നടത്തുന്ന കോളേജുകൾ ഒന്നും ഈ ഗ്രാമത്തിൽ ഇല്ല. ഏറ്റവും അടുത്ത ആർട്സ്&സയൻസ് കോളേജുകൾ കാർമൽ കോളേജ്-മാള,  കുഞ്ഞിക്കുട്ടൻ തമ്പുരാൻ മെമ്മോറിയൽ കോളേജ്-പുല്ലൂറ്റ്,  ക്രൈസ്റ്റ് കോളേജ്-ഇരിഞ്ഞാലക്കുട,  സെന്റ് ജോസഫ്‌സ് കോളേജ്-ഇരിഞ്ഞാലക്കുട,  സെന്റ് മേരീസ് കോളേജ്-ചാലക്കുടി തുടങ്ങിയവയാണ്. മെറ്റ്സ് സ്കൂൾ ഓഫ് എൻജിനീയറിങ്-മാള, ഹോളി ഗ്രെയ്സ് അക്കാദമി ഓഫ് എഞ്ചിനീയറിങ്-മാള തുടങ്ങിയവയാണ് സമീപപ്രദേശങ്ങളിലുള്ള എഞ്ചിനീയറിംഗ് കോളേജുകൾ.
2011 ലെ കണക്കുകൾ അനുസരിച്ചുള്ള ഗ്രാമത്തിലെ വിദ്യാഭ്യാസ സ്ഥാപനങ്ങളുടെ വിവരങ്ങൾ താഴെ കൊടുത്തിരിയ്ക്കുന്നു.
ലോവർ പ്രൈമറി സ്കൂളുകൾ
പ്രധാന ലോവർ പ്രൈമറി സ്കൂളുകൾ ഇവയാണ്: ഇവയിൽ ആദ്യ രണ്ടെണ്ണം സർക്കാർ വിദ്യാലയങ്ങളും മറ്റു നാലെണ്ണം എയ്ഡഡ് സ്കൂളുകളും ആണ്.
ഹൈസ്കൂളുകൾ:
പുത്തൻചിറ സർക്കാർ വൊക്കേഷണൽ ഹയർ സെക്കണ്ടറി സ്കൂളിൽ 12 ആം ക്ലാസ് വരെ പഠിയ്ക്കാവുന്നതാണ്.
സാമ്പത്തികം
2011 ലെ സെൻസസ് അനുസരിച്ച് ഗ്രാമത്തിലെ 31% ആളുകൾ ഏതെങ്കിലും തരത്തിലുള്ള ജോലിയിൽ ഏർപ്പെട്ടിട്ടുള്ളവരാണ്. എന്നാൽ സ്ത്രീകളുടെ ഇടയിൽ തൊഴിൽ ചെയ്യുന്നവരുടെ നിരക്ക് 13% മാത്രമാണ്. തൊഴിൽ ചെയ്യുന്നവരിൽ ഏകദേശം 18 ശതമാനത്തോളം പേർ കാർഷികമേഖലയുമായി നേരിട്ട് ബന്ധപ്പെട്ട് പ്രവർത്തിയ്ക്കുന്നവരാണ്.
മാള സഹകരണ സ്പിന്നിംഗ് മിൽ പുത്തൻചിറ പഞ്ചായത്തിലാണ് സ്ഥാപിച്ചിരിക്കുന്നത്. 1994 നിർമ്മാണം തുടങ്ങിയ ഈ മില്ലിന്റെ പ്രവർത്തനം 2017 ൽ ആരംഭിച്ചു. 1824 സ്പിൻഡിൽ വീതമുള്ള മൂന്ന് റിങ് ഫ്രെയിംസ് അടക്കം ആധുനിക മിൽ മെഷീനുകൾ ഈ മില്ലിൽ പ്രവർത്തിയ്ക്കുന്നുണ്ട്.
ഇ. കെ. ദിവാകരൻ പോറ്റി
പ്രമുഖ ഹിന്ദി വിദ്വാൻ ആയിരുന്ന ഇദ്ദേഹം ഹിന്ദിയിലെ പല സാഹിത്യകൃതികളും മലയാളത്തിലേയ്ക്ക് വിവർത്തനം ചെയ്തിട്ടുണ്ട്. 1918 ൽ പുത്തൻചിറയിൽ ജനിച്ച ഇദ്ദേഹം 2005 ൽ തന്റെ എൺപത്തിയേഴാമത്തെ വയസ്സിൽ അന്തരിച്ചു. ഒരു ഹിന്ദി അധ്യാപകനായി സേവനമനുഷ്ഠിച്ചിരുന്നു. പ്രമുഖ ഹിന്ദി എഴുത്തുകാരനായിരുന്നു പ്രേംചന്ദിന്റെ ഗോദാനം, രംഗഭൂമി, നിർമ്മല, രാഹുൽ സംകൃത്യായൻ എഴുതിയ വോൾഗ മുതൽ ഗംഗ വരെ തുടങ്ങിയ കൃതികൾ മലയാളത്തിലേയ്ക്ക് വിവർത്തനം ചെയ്ത അദ്ദേഹത്തിന് വിവർത്തനത്തിനുള്ള സാഹിത്യ അക്കാദമി അവാർഡ് ലഭിച്ചിട്ടുണ്ട്. ഹിന്ദിയ്ക്ക് പുറമെ പല വിദേശഭാഷകളിൽ നിന്നും അദ്ദേഹം വിവർത്തനം ചെയ്തിട്ടുണ്ട്. പുത്തൻചിറയിലെ ഗ്രാമീണ വായനശാല സ്ഥാപിച്ചതിൽ മുൻകൈ എടുത്തത് അദ്ദേഹമാണ്. അദ്ദേഹത്തിന്റെ സ്മരണയ്ക്ക് വായനശാല 2006 മുതൽ മലയാളത്തിലെ മികച്ച വിവർത്തകനുള്ള ദിവാകരൻ പോറ്റി അവാർഡ് നൽകിപ്പോരുന്നു.
ചരിത്രഗ്രന്ഥം
Sunil Villwamangalath: സ്വന്തം പുത്തൻചിറ ചരിത്രവഴികളിലൂടെ, Dec. 2014.
പുറംകണ്ണികൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ടോയ് സ്റ്റോറി 3
2010 -ൽ പുറത്തിറങ്ങിയ ഒരു അമേരിക്കൻ 3ഡി കമ്പ്യൂട്ടർ അനിമേഷൻ ചിത്രവും, പിക്സാറിന്റെ ടോയ് സ്റ്റോറി ചലച്ചിത്ര പരമ്പരയിലെ മൂന്നാം ഭാഗവുമാണ് ടോയ് സ്റ്റോറി 3. പിക്സാർ അനിമേഷൻ സ്റ്റുഡിയോസ് നിർമ്മാണം നിർവഹിച്ച ചിത്രം വിതരണം ചെയ്തത് വാൾട്ട് ഡിസ്നി പിക്ചർസ്‌ ആയിരുന്നു. ലീ ഉൻക്രിച്ച് സംവിധാനവും മൈക്കിൾ ആർന്ട് തിരക്കഥയും രചിച്ചു. ഡിസ്നി ഡിജിറ്റൽ 3ഡി, റിയൽ ഡി, ഐമാക്സ് 3ഡി എന്നീ പതിപ്പുകളിൽ ചിത്രം ലോകമെമ്പാടും പ്രദർശനത്തിനെത്തി. ഡോൾബി സറൗണ്ട് 7.1 ശബ്ദ സംവിധാനം ആദ്യമായി ഉപയോഗിച്ച ചിത്രമാണ് ടോയ് സ്റ്റോറി 3.
പുറം കണ്ണികൾ
വർഗ്ഗം:അനിമേഷനുകൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
പീറ്റർ ഹിഗ്‌സ്
പ്രമുഖനായ ബ്രിട്ടീഷ് സൈദ്ധാന്തിക ഭൗതിക ശാസ്ത്രഞ്ജനാണ് പീറ്റർ ഹിഗ്‌സ് .(ജനനം : 29 മേയ് 1929). ഹിഗ്സ് ബോസോൺ സംവിധാനം ആവിഷ്കരിച്ചതിനു 2013-ലെ ഭൗതികശാസ്ത്രത്തിനുള്ള നോബൽ സമ്മാനം ഫ്രാങ്കോയ്സ് ഇംഗ്ലർട്ടുമായി ഇദ്ദേഹം പങ്കിട്ടു.
ജീവിതരേഖ
പീറ്റർഹിഗ്‌സ് ഇപ്പോൾ സ്‌കോട്ട്‌ലൻഡിന്റെ തലസ്ഥാനമായ എഡിൻബറോയിൽ വിശ്രമ ജീവിതത്തിലാണ്. ഹിഗ്‌സ് ബോസോൺ കണത്തെ ദൈവകണമെന്ന് വിളിക്കുന്നത് നിരീശ്വരവാദിയായ അദ്ദേഹത്തിന് ഇഷ്ടമല്ല.
ഹിഗ്സ് ബോസോൺ
1964-ൽ പീറ്റർ ഹിഗ്‌സ് ഉൾപ്പെടെ ആറു ശാസ്ത്രജ്ഞരാണ് പ്രപഞ്ചത്തിൽ പിണ്ഡത്തിന് കാരണമായ അദൃശ്യമായ കണികാതലമുണ്ടെന്ന സിദ്ധാന്തത്തിന് രൂപം കൊടുത്ത, ഹിഗ്സ് ബോസോൺ എന്ന സങ്കൽപം മുന്നോട്ടുവച്ചത്. സംഘത്തിലുണ്ടായിരുന്ന ബ്രിട്ടീഷ് ശാസ്ത്രജ്ഞനായ പീറ്റർ ഹിഗ്സിന്റെ പേരിലെ "ഹിഗ്സും", ആൽബർട്ട് ഐൻസ്റ്റീന്റെ സഹപ്രവർത്തകനായിരുന്ന ഇന്ത്യൻ ഭൗതിക ശാസ്ത്രജ്ഞൻ സത്യേന്ദ്രനാഥ് ബോസിന്റെ പേരിൽനിന്നും "ബോസും" ചേർത്താണ് ആദികണത്തിന് "ഹിഗ്സ് ബോസോൺ" എന്ന് പേരിട്ടത്. "
സേണിൽ 'ദൈവകണ'ത്തിന്റ പ്രാഥമികരൂപം കണ്ടെത്തിയപ്രഖ്യാപനം നടക്കുമ്പോൾ ഹിഗ്‌സ് ബോസോണിന് ആ പേരു ലഭിക്കാൻ കാരണക്കാരിലൊരാളായ പീറ്റർ ഹിഗ്‌സും സദസ്സിലുണ്ടായിരുന്നു. മൗലികകണം കണ്ടെത്തിയെന്ന പ്രഖ്യാപനത്തെ കണ്ണീരോടെയാണ് അദ്ദേഹം വരവേറ്റത്. 'അസാധാരണമായ നേട്ടംതന്നെയാണിത്. എന്റെ ജീവിതകാലത്തിനുള്ളിൽത്തന്നെ അത് കണ്ടെത്താൻ കഴിഞ്ഞു.
രാഷ്ട്രീയ നിലപാടുകൾ
2004 ൽ ഭൗതിക ശാസ്ത്രത്തിനുള്ള വുൾഫ് പ്രൈസ് നിരസിച്ചു. ഇസ്രയേലിന്റെ പലസ്തീൻ നിലപാടുകളോട് പ്രതിഷേധിച്ചും ചടങ്ങിൽ അന്നത്തെ ഇസ്രയേൽ പ്രസിഡന്റ് മൊഷെ കാറ്റ്സാവിന്റെ സാന്നിദ്ധ്യത്തിലും പ്രതിഷേധിച്ചാണ് ജെറുസലേമിൽ നടന്ന ചടങ്ങ് ഹിഗ്ഗ്സ് ബഹിഷ്കരിച്ചത്.
യുക്തിവാദിയായ ഹിഗ്ഗ്സ്, ഹിഗ്സ് ബോസോൺ കണികയെ ദൈവകണികയെന്നു വിളിക്കുന്നതിലെ അസംതൃപ്തി പ്രകടിപ്പിച്ചിട്ടുണ്ട്.
പുറം കണ്ണികൾ
വർഗ്ഗം:ബ്രിട്ടീഷ് ഭൗതികശാസ്ത്രജ്ഞർ വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:കോപ്ലി മെഡൽ നേടിയവർ വർഗ്ഗം:1929-ൽ ജനിച്ചവർ
മമ്മിയൂർ മഹാദേവക്ഷേത്രം
തൃശ്ശൂർ ജില്ലയിലെ ഗുരുവായൂരിനടുത്ത് സ്ഥിതിചെയ്യുന്ന പുരാതന ശിവക്ഷേത്രമാണ് മമ്മിയൂർ മഹാദേവക്ഷേത്രം. പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയപ്പെടുന്ന ശിവക്ഷേത്രമാണ്. . വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിലെ പ്രധാന പ്രതിഷ്ഠയായ മമ്മിയൂരപ്പന്റെ (പരമശിവൻ) സാന്നിധ്യം ഗുരുവായൂർ ശ്രീകൃഷ്ണക്ഷേത്ര പ്രതിഷ്ഠാസമയത്ത് ഉണ്ടായിരുന്നുവെന്ന് ഐതിഹ്യം. ഗുരുവായൂർ ക്ഷേത്രത്തിനു അടുത്തായി ഗുരുവായൂർ-കുന്നംകുളം/കോഴിക്കോട് റൂട്ടിൽ വടക്കുപടിഞ്ഞാറ്‌ ഭാഗത്തു സ്ഥിതി ചെയ്യുന്നു. ഗുരുവായൂരിൽ പോകുന്ന എല്ലാ ഭക്തജനങ്ങളും ഇവിടെയും പോകണം എന്നാണ് ആചാരം.
ക്ഷേത്രത്തിലെ മുഖ്യപ്രതിഷ്ഠ പാർവ്വതീസമേതനായ പരമശിവനാണ്. കൂടാതെ, തൊട്ടടുത്തുതന്നെ മഹാവിഷ്ണുവും സാന്നിദ്ധ്യമരുളുന്നു. ഇരുവർക്കും തുല്യപ്രാധാന്യമാണ് കല്പിയ്ക്കുന്നത്. ഉപദേവതകളായി ഗണപതി, സുബ്രഹ്മണ്യൻ, അയ്യപ്പൻ, ഭദ്രകാളി, നാഗദൈവങ്ങൾ, ബ്രഹ്മരക്ഷസ്സ്, ചെറുരക്ഷസ്സ് എന്നിവർക്കും പ്രതിഷ്ഠകളുണ്ട്. ശിവകുടുംബസാന്നിദ്ധ്യമാണ് ഈ ക്ഷേത്രത്തിന്റെ പ്രത്യേകത. കുംഭമാസത്തിലെ ശിവരാത്രി, ധനുമാസത്തിൽ തിരുവാതിര, ചിങ്ങമാസത്തിൽ അഷ്ടമിരോഹിണി എന്നിവയാണ് പ്രധാന ആണ്ടുവിശേഷങ്ങൾ. കൂടാതെ, എല്ലാ തിങ്കളാഴ്ചകളിലും പ്രദോഷദിവസങ്ങളിലും ശിവന്നും വ്യാഴാഴ്ച, ഏകാദശി തുടങ്ങിയ അവസരങ്ങളിൽ വിഷ്ണുവിന്നും വിശേഷാൽ പൂജകളുമുണ്ട്. മലബാർ ദേവസ്വം ബോർഡിന്റെ കീഴിലാണ് ക്ഷേത്രം.
ഐതിഹ്യങ്ങൾ
നാരദപുരാണത്തിൽ പറയുന്ന ഗുരുപവനപുര മാഹാത്മ്യം തന്നെയാണ് മമ്മിയൂർ ക്ഷേത്രത്തിന്റെ ഉദ്ഭവത്തിനും കാരണമായ കഥ. തന്റെ പിതാവായ പരീക്ഷിത്ത് മഹാരാജാവിന്റെ അന്ത്യത്തിന് കാരണക്കാരനായ തക്ഷകന്റെ വംശത്തെ മുഴുവൻ ഇല്ലാതാക്കാൻ നടത്തിയ ഭീകരയാഗത്തിന്റെ ഫലമായി കുഷ്ഠരോഗം പിടിപെട്ട് നരകയാതൻ അനുഭവിച്ച ജനമേജയൻ ഒടുവിൽ ദത്താത്രേയമഹർഷിയുടെ വാക്കുകേട്ട് ഗുരുവായൂരിൽ പോയി ഭജനം ആരംഭിച്ചു. അന്ന് ജനമേജയന് ദത്താത്രേയൻ പറഞ്ഞുകൊടുത്ത ഐതിഹ്യം ഇങ്ങനെയാണ്:
പണ്ട്, പദ്മകല്പത്തിന്റെ ആദിയിൽ, സൃഷ്ടികർമ്മത്തിലേർപ്പെട്ടുകൊണ്ടിരിയ്ക്കുകയായിരുന്ന ബ്രഹ്മാവിനുമുന്നിൽ മഹാവിഷ്ണു പ്രത്യക്ഷപ്പെട്ടു. തനിയ്ക്കും തന്റെ സൃഷ്ടികൾക്കും കർമ്മബന്ധം കൂടാതെ മുക്തിപ്രഭാവമുണ്ടാകാൻ ഒരു അവസരം വേണമെന്ന് ബ്രഹ്മാവ് അഭ്യർത്ഥിച്ചപ്പോൾ മഹാവിഷ്ണു തന്റേതുതന്നെയായ ഒരു വിഗ്രഹം തീർത്ത് അദ്ദേഹത്തിന് സമ്മാനിച്ചു. പിന്നീട് വരാഹകല്പത്തിൽ സന്താനസൗഭാഗ്യത്തിനായി മഹാവിഷ്ണുവിനെ ഭജിച്ചുവന്ന സുതപസ്സ് എന്ന രാജാവും പത്നിയായ പ്രശ്നിയും ബ്രഹ്മാവിൽനിന്ന് ഈ വിഗ്രഹം കരസ്ഥമാക്കി. അവരുടെ പ്രാർത്ഥനയിൽ സംപ്രീതനായി അവർക്കുമുമ്പിൽ പ്രത്യക്ഷപ്പെട്ട ഭഗവാൻ താൻ തന്നെ നാലുജന്മങ്ങളിൽ അവരുടെ മകനായി അവതരിയ്ക്കാമെന്ന് അരുൾ ചെയ്തു. തുടർന്ന് സത്യയുഗത്തിലെ ആദ്യജന്മത്തിൽ ഭഗവാൻ സുതപസ്സിന്റെയും പ്രശ്നിയുടെയും പുത്രനായി പ്രശ്നിഗർഭൻ എന്ന പേരിൽ അവതരിച്ചു. പിന്നീട് സുതപസ്സും പ്രശ്നിയും കശ്യപനും അദിതിയുമായി പുനർജനിച്ചപ്പോൾ ത്രേതായുഗത്തിലെ രണ്ടാം ജന്മത്തിൽ ഭഗവാൻ അവരുടെ പുത്രനായി വാമനൻ എന്ന പേരിൽ അവതരിച്ചു. പിന്നീട് ത്രേതായുഗത്തിൽത്തന്നെ അവർ ദശരഥനും കൗസല്യയുമായി പുനർജനിച്ചപ്പോൾ ഭഗവാൻ അവരുടെ പുത്രനായി ശ്രീരാമൻ എന്ന പേരിൽ അവതരിച്ചു. തുടർന്ന് ദ്വാപരയുഗത്തിൽ അവർ വസുദേവരും ദേവകിയുമായി പുനർജനിച്ചപ്പോൾ ഭഗവാൻ അവരുടെ പുത്രനായി ശ്രീകൃഷ്ണൻ എന്ന പേരിൽ അവതരിച്ചു. ഈ നാലുജന്മങ്ങളിലും അവർക്ക് മേല്പറഞ്ഞ വിഗ്രഹം പൂജിയ്ക്കാനുള്ള ഭാഗ്യമുണ്ടായി.
തുടർന്ന് അവതാരമൂർത്തി തന്നെയായ ശ്രീകൃഷ്ണഭഗവാൻ ഈ വിഗ്രഹം മഥുരയിൽ നിന്ന് ദ്വാരകയിലേയ്ക്ക് കൊണ്ടുപോയി. അവിടെ അദ്ദേഹം ഒരു ക്ഷേത്രം പണിത് ഈ വിഗ്രഹം പ്രതിഷ്ഠിച്ചു. എന്നും രാവിലെ അദ്ദേഹം പത്നിമാരായ രുഗ്മണിയ്ക്കും സത്യഭാമയ്ക്കുമൊപ്പം ക്ഷേത്രദർശനം നടത്തിയിരുന്നു. ഒടുവിൽ ദ്വാപരയുഗം കഴിഞ്ഞ് ഭഗവാൻ സ്വർഗ്ഗാരോഹണത്തിനൊരുങ്ങുമ്പോൾ തന്റെ ഭക്തനായ ഉദ്ധവരോട് താൻ പൂജിച്ച വിഗ്രഹമൊഴികെ മറ്റെല്ലാം നശിയ്ക്കുന്ന ഒരു പ്രളയം ഏഴുദിവസം കഴിഞ്ഞുണ്ടാകുമെന്നും അതിൽ രക്ഷപ്പെടുന്ന വിഗ്രഹം ദേവഗുരുവായ ബൃഹസ്പതിയെയും വായുദേവനെയും ഏല്പിയ്ക്കണമെന്നും അറിയിച്ചു. ഉദ്ധവർ പറഞ്ഞതുപോലെത്തന്നെ ചെയ്തു. കടലിൽനിന്ന് പൊക്കിയെടുത്ത വിഗ്രഹവുമായി ബൃഹസ്പതിയും വായുദേവനും സഞ്ചരിയ്ക്കുന്ന വഴിയിൽ ഭാർഗ്ഗവക്ഷേത്രത്തിൽ ഒരിടത്തെത്തിയപ്പോൾ പാർവ്വതീപരമേശ്വരന്മാരുടെ താണ്ഡവനൃത്തം ദർശിച്ചു. തുടർന്ന് അവരുടെ അനുമതിയോടെ വിഗ്രഹം പ്രതിഷ്ഠിച്ചു. ഗുരുവായ ബൃഹസ്പതിയും വായുദേവനും ചേർന്ന് മഹാവിഷ്ണുപ്രതിഷ്ഠ നടത്തിയ സ്ഥലം ഗുരുവായൂരും അവിടത്തെ പ്രതിഷ്ഠ ഗുരുവായൂരപ്പനുമായി മാറി. ഈ പുണ്യമുഹൂർത്തത്തിൽ പങ്കെടുത്ത പാർവ്വതീപരമേശ്വരന്മാർ പിന്നീട് ശക്തിപഞ്ചാക്ഷരീധ്യാനരൂപത്തോടെ മമ്മിയൂരിൽ സ്വയംഭൂവായി അവതരിച്ചു. ഇന്ന് ഗുരുവായൂരിൽ പോകുന്ന ഭക്തർ മമ്മിയൂരിലും പോയാലേ യാത്ര പൂർണ്ണമാകൂ എന്ന് പറയുന്നതിന് കാരണം ഇതുതന്നെ. ഇതിന് കഴിയാത്തവർ ഗുരുവായൂർ ക്ഷേത്രത്തിലെ ഭഗവതിനടയിൽ തൊഴുത് പ്രദക്ഷിണം വച്ച് ശ്രീകോവിലിന്റെ വടക്കുകിഴക്കേമൂലയിലെത്തുമ്പോൾ വടക്കുപടിഞ്ഞാറുഭാഗത്തേയ്ക്ക് നോക്കിത്തൊഴുന്നു.
ചരിത്രം
ചരിത്രപരമായി ഏതാണ് ഗുരുവായൂർ ക്ഷേത്രത്തോളം തന്നെ പഴക്കം മമ്മിയൂരിനുമുണ്ട്. ശൈവമതം കേരളത്തിൽ വളർന്ന കാലത്ത് മമ്മിയൂർ ക്ഷേത്രത്തിനും വൻ വളർച്ചയുണ്ടായിരുന്നു. അതേ സമയം ഗുരുവായൂർ ക്ഷേത്രം തീർത്തും അവഗണിയ്ക്കപ്പെട്ടുകഴിഞ്ഞു. പിന്നീടൊരു കാലത്ത് സംഗതി കീഴ്മേൽ മറിയുകയുണ്ടായി. എന്നാൽ, ഇന്ന് രണ്ട് ക്ഷേത്രങ്ങളും തുല്യമായ രീതിയിലാണ് പരിഗണിച്ചുവരുന്നത്.
ക്ഷേത്രപരിസരവും മതിലകവും
മൂന്നേക്കറോളം വരുന്ന ക്ഷേത്രവളപ്പാണ് മമ്മിയൂരിലേത്. കിഴക്കേ നടയിൽ പ്രധാന വഴിയുടെ സമീപത്തുതന്നെ രണ്ടുനില ഗോപുരം പണിതിട്ടുണ്ട്. ഗോപുരത്തിനടുത്ത് 2015-ൽ ഒരു ഗണപതിപ്രതിഷ്ഠ നടത്തിയിരുന്നു. ഈ ഗണപതിയെ തൊഴുതാണ് ഭക്തർ ശിവനെ തൊഴാൻ പോകുന്നത്. ഗോപുരത്തിലൂടെ അകത്തുകടന്നാൽ ആദ്യം വലിയ ആൽമരം കാണാം. ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ ചുവട്ടിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു. ദിവസവും രാവിലെ അരയാലിനെ ഏഴുവലം വയ്ക്കുന്നത് പുണ്യമായി കണക്കാക്കിവരുന്നു. അരയാലിന് ചുവട്ടിലായി ചെറിയൊരു ഗണപതിവിഗ്രഹവും ധാരാളം നാഗവിഗ്രഹങ്ങളും ശിവലിംഗങ്ങളും കാണാം. അരയാലിന്റെ തൊട്ട് തെക്കുവശത്താണ് ദേവസ്വം ഓഫീസുകളും വഴിപാട് കൗണ്ടറുകളും മറ്റും. ഇതിനടുത്ത് ഒരു ആസ്ബസ്റ്റോസ് ഷീറ്റുണ്ട്. ഇവിടെ ധാരാളം കസേരകൾ കാണാം. ഭക്തർക്ക് യഥേഷ്ടം വിശ്രമിയ്ക്കാവുന്ന തരത്തിലാണ് ഇവ നിർമ്മിച്ചിട്ടുള്ളത്. ഇത് ഉണ്ടാക്കിയിട്ട് അധികം കാലമായിട്ടില്ല.